Vučić sa Rikerom: Srbija posvećena ispunjavanju uslova za EU\nPrvi potpredsednik Vlade Srbije Aleksandar Vučić u utorak je u razgovoru sa zamenikom pomoćnika američkog državnog sekretara Filipom Rikerom poručio da je Srbija potpuno posvećena ispunjavanju uslova za dobijanje datuma za početak pregovora sa Evropskom unijom.\nVučić je na sastanku sa Rikerom ukazao na to da se dijalog sa Prištinom nastavlja i da će Beograd primeniti dogovore postignute u Briselu.\n"Važna su dela, a ne reči. Vlada Srbije je već učinila niz konkretnih koraka u tom pravcu", istakao je Vučić, a saopšteno je iz Vlade Srbije.\nRiker je istakao da SAD snažno podržavaju nastavak procesa evropskih integracija, kao i dijalog sa Prištinom, o čemu svedoči, kako je naveo, i nedavna poseta američke državne sekretarke Hilari Klinton.\nAmerički zvaničnik je pohvalio posvećenost Vlade Srbije borbi protiv korupcije i ocenio da je to "jedan od važnih preduslova za jačanje vladavine prava, kao i stvaranje stabilnog privrednog okruženja za strane investitore", navodi se u saopštenju.


Najmanje zadužene države na svetu: Po dugu se zemlja poznaje – The PRESTIGE\nAko teritorija nije velika, ako nema puno stanovnika, ako se ne razvijaju usluge javnog sektora niti poseduje sopstvena moneta – nema ni spoljnog duga. Ipak, da na listama najmanje zaduženih ne budu samo poreski rajevi, bliskoistočni naftaši i najsiromašnije zemlje sveta pobrinule su se države poput Norveške\nSan Marino i Andora svrstavaju se u istu grupu sa Lihtenštajnom i Britanskim Devičanskim Ostrvima kada je reč o spoljnom dugu. Status poreskog raja i privreda okrenuta finansijskim uslugama i turizmu zajedničke su osobine nezaduženih prebogatih državica Evrope i egzotičnih ostrva na drugom kraju planete. Lista nezaduženih nije kompletna bez Južnog Sudana, ali „najmlađa država na svetu“ tek treba da postigne dogovor sa Sudanom oko 38 milijardi dolara zajedničkog duga koji je nastao pre otcepljenja 2011. godine, što je osetljivo i već duže vreme nerešeno pitanje između dve zemlje.\nU SAD je javni dug dostigao 19,9 biliona dolara, ili oko 106,1% BDP. Tolika suma zvuči zaista zastrašujuće, a debata o rešenju za nagomilani dug uvek donosi puno političkih poena. Poslednji koji je zaradio na toj priči je aktuelni predsednik Tramp, koji je naciji tokom predizborne kampanje obećao da će smanjiti cenu američkog duga za 25% i tako, navodno, pomoći svojoj zemlji a oduzeti deo zarade na obveznicama Kini i drugim stranim vlasnicima američkih dužničkih hartija. Ekonomisti su, potom, detaljno objasnili da bi takva „pogodba“ najviše oštetila same Amerikance, pošto je lavovski deo javnog duga u rukama građana koji tradicionalno štede kupujući obveznice, zatim civilnih i vojnih penzijskih fondova, kao i programa za zdravstvenu zaštitu Medicaid i Medicare, koji najviše ulažu u američke dužničke hartije od vrednosti. Podsećanja radi, Kina i Japan poseduju po bilion dolara američkog duga, dok američki građani i pravna lica drže više od 14 biliona dolara duga.\nJavni, spoljni ili dug u stranoj valuti pojedinačnih zemalja deluje kao kap u moru kada se uporedi sa oko 70 biliona dolara, koliko iznose ukupna dugovanja svih zemalja na osnovu zvaničnih podataka centralnih banaka i ministarstava finansija. A svetski dužnički sat, na istoimenom portalu, svakim otkucajem pripisuje još po 50 hiljada dolara kamate. (Milica Rilak/B&F)\nBoeing i Airbus u trci za posao od 40 milijardi dolara\nU2 ponovo izdaje tri svoje stare vinilne ploče\nLondon dominira globalnim tržištem valuta skoro pola veka


Održan još jedan sastanak sa roditeljima učenika OŠ „Vladimir Nazor“\nOdržan još jedan sastanak sa roditeljima učenika O...\nObjavljeno: 30.06.2021. • 13:04 Autor: Ministarstvo prosvjete, nauke, kulture i sporta\nU prostorijama Ministarstva prosvjete, nauke, kulture i sporta, danas je održan još jedan sastanak sa predstavnicima roditelja učenika OŠ „Vladimir Nazor“. Roditelje je primila direktorica Direktorata za predškolsko, osnovno i inkluzivno obrazovanje, gospođa Slavica Ilinčić, koja je, i ovom prilikom, istakla da Ministarstvo posvećeno radi na pronalasku najboljeg mogućeg rješenja, i za djecu i za roditelje.\nNa sastanku se ponovo, kao prelazno rješenje do izgradnje nove škole, razmatrala mogućnost održavanja nastave u kasarni u Maslinama. Ilinčić, koja je zajedno sa Vesnom Krivokapić, građevinskim inženjerom iz Ministarstva PNKS, te predstavnicima Ministarstva odbrane, obišla kasarnu u Maslinama, predstavnicima roditelja je predočila prednosti i mane kasarne kao privremenog rješenja. Istovremeno, Ilinčić je istakla da vojska ima visoke kriterijume kada je u pitanju interna procedura vezana za bezbjednost, i da od Ministarstva odbrane, u velikoj mjeri, zavisi da li će nastava u ovom objektu biti privremeno organizovana. Naravno – kako je kazala Ilinčić – i dalje kao moguća alternativa stoji predlog Ministarstva PNKS da se nastava za prvih pet razreda održava u OŠ „Savo Pejanović“ dok bi se nastava za šesti, sedmi, osmi i deveti razred organizovala u OŠ „Marko Miljanov“.\n„Naišli ste na potpuno razumijevanje sa naše strane, radimo sve da vam izađemo u susret i da pronađemo najbolje rješenje za vašu djecu“, poručila je Ilinčić koja je, istovremeno, apostrofirala riješenost Ministarstva prosvjete, nauke, kulture i sporta da pomogne roditeljima učenika ove osnovne škole.\nMinistarstvo prosvjete, nauke, kulture i sporta prosvjeta OŠ "Vladimir Nazor"


Mogućnosti obuke i stipendija u Udruženom istraživačkom centru Evropske komisije\nObavještavamo vas o aktuelnim pozivima i slobodnim radnim mjestima za korisnike grantova (doktore nauka i starije istraživače), zamjenike nacionalnih eksperata i stažiste u institutima Udruženog istraživačkog centra (Joint Reserch Centre JRC of the European Commission).\nUdruženi istraživački centar sa svojih 7 naučnih instituta u više evropskih zemalja funkcioniše kao referentni centar za nauku i tehnologiju Unije.\nJedna od najvažnijih aktivnosti JRC-a je obuka mladih naučnika i podsticanje mobilnosti istraživača, koju osigurava 2300 naučnika i pomoćnog osoblja angažovanih u laboratorijama Centra.\nOdržan Seminar o EU fondovima iz oblasti istraživanja, inovacija i tehnološkog razvoja\nU organizaciji Ministarstva prosvjete i nauke i Direkcije za razvoj malih i srednjih preduzeća, u saradnji sa Privrednom komorom Crne Gore, 17 i 18. decembra 2008.g održan je seminar o planiranju projekata za EU fondove iz oblasti istraživanja, inovacija i tehnološkog razvoja.\nRadionica je privukla oko 50 zainteresovanih učesnika iz akademske zajednice, privrede i državne uprave koji su se informisali o mogućnostima korišćenja evropskih fondova IPA, FP7 i CIP za finansiranje projekata od značaja za institucije i preduzeća u Crnoj Gori.\nRadionica je bila dobra priprema za tekuće konkurse u FP7, a takođe i najava za nadolazeće konkurse u IPA - prekograničnoj saradnji koja će biti otvorena konkursima od februara 2009.g.\nNajava: Seminar: Planiranje projekata za EU fondove iz oblasti istraživanja, inovacija i tehnološkog razvoja\nMinistarstvo prosvjete i nauke i Direkcija za razvoj malih i srednjih preduzeća, u saradnji sa Privrednom komorom, pozivaju zainteresovane istraživače, predstavnike preduzeća, javnih ustanova i NVO na dvodnevni seminar o planiranju projekata za EU fondove. Seminar će se održati 17-18. decembra, od 9:30h u Privrednoj komori Crne Gore.\nOpširnije informacije nalaze se u prilogu.\nPrezentacija programa naučne saradnje Švajcarske sa zemljama Istočne Evrope\nDr Evelin Glatli, iz Švajcarske nacionalne naučne fondacije, je u petak, 07. novembra2008. godine predstavnicima naučno-istraživačkih institucija u Crnoj Gori predstavila program naučne saradnje Švajcarske sa zemljama Istočne Evrope. Prezentacija je održana u Ministarstvu prosvjete i nauke. Program sa skraćenicom SCOPES realizuje se od 1990.g, a novi četvorodišnji ciklus započeće objavom konkursa za projekte predviđenom za decembar ove godine. Cilj prezentacije upravo je bio da se naučnici pripreme za predstojeće konkurse koji nude nekoliko mogućnosti saradnje našim naučnicima: pokriće učešća istraživača na naučnim konferencijama u Švajcarskoj, realizaciju bilateralnih istraživačkih projekata kombinovanih švajcarsko crnogorskih naučnih timova, institucionalna partnerstva među istraživačkim i visokoobrazovnim ustanovama, te pokriće troškova nastalih tokom pripreme zajedničkih predloga projekata, kao što su putni troškovi za preliminarne susrete naučnika\nPoziv na promociju programa naučne saradnje između Švajcarske i zemelja Istočne Evrope SCOPES 2009-2012. godine\nPrezentacija programa naučne saradnje Švajcarske sa zemljama Istočne Evrope, SCOPES 2009-2012, biće održana u petak, 7. novembra 2008. godine, sa početkom u 10, 00 časova u sali Ministarstva prosvjete i nauke, Rimski trg bb.\nProgram će predstaviti dr Evelin Glatli iz Švajcarske naučne fondacije. Pozvani su svi zainteresovani naučnici i predstavnici institucija.\nWBC-INCO.NET PROJEKAT: Radionica posvećena upravljanju finansijama u FP7 projektima\nU petak, 26. septembra će u sali Ministarstva prosvjete i nauke biti održana radionica o upravljanju finansijama FP7 projekata. Radionica je organizovana u okviru FP7 projekta WBC-INCO.NET, u kome je partner Ministarstvo prosvjete i nauke.\nUNESCO Forum o politikama u nauci, visokom obrazovanju i inovacijama\nU Budvi će se, od 2-3. jula, održati veliki skup o politikama iz oblasti nauke, visokog obrazovanja i inovacija. Organizatori su regionalna kancelarija UNESCO u Veneciji i Ministarstvo prosvjete i nauke Crne Gore.\nSkup će otvoriti premijer Crne Gore Milo Đukanović, dok će završnu riječ imati komesar za istraživanja Evropske komisije gospodin Janez Potočnik.\nRasprava o Predlogu strategije naučno-istraživačke djelatnosti Crne Gore (2008-2016)\nSavjet za naučno-istraživačku djelatnost je, na sjednici održanoj 30. maja 2008. godine, utvrdio Predlog strategije naučno-istraživačke djelatnosti Crne Gore (2008-2016).


Savanović: Predviđeno povećanje minimalne plate | Banjaluka.net\nSavanović: Predviđeno povećanje minimalne plate\n-Oni će imati nekoliko dana da daju sugestije i primjedbe, nakon toga ćemo ponovo organizovati sastanak i razmotriti primjedbe, a one koje budu osnovane ćemo prihvatiti. Zakon će, najvjerovatnije, biti donesen krajem godine- rekao je Savanović.\n-U sadašnjem zakonu predviđeno je da rad na određeno traje 24 mjeseca, ali sada smo ostavili mogućnost da može da ide i do pet godina, s obzirom na to da neke strateške investicije traju duže od dvije godineć- pojasnio je Savanović.\n-U radnoj verziji predložili smo da minimalna plata bude najmanje 50 odsto od prosjeka u Srpskoj, što bi bilo više od 400 KM- dodao je Savanović.\n-Žene koje rađaju, koje su na prodiljskom i koje imaju djecu do tri godine biće zaštićene. Naći ćemo mehanizam da li će to ići na teret poslodavca ili države- poručio je Savanović.\n-Međunarodne organizacije rada preporučuju da start za godišnji odmor bude 20 radnih dana i da na svake četiri godine ide jedan dan godišnjeg- rekao je Savanović.


Skok svetskih berzi uoči zasedanja centralnih banaka | Kamatica\nPočetna > vest > Skok svetskih berzi uoči zasedanja centralnih banaka\nSkok svetskih berzi uoči zasedanja centralnih banaka\nTekst objavljen: 20.09.2016 9:59\nAkcije na evropskim, azijskim i američkim berzama su danas porasle, jer su sve oči uprte na predstojeće sastanke centralnih banaka u SAD i u Japanu.\tU popodnevnim časovima, londonski indeks akcija FTSE 100 je porastao za 1,4 odsto, na 6.800,98 poena, frankfurtski DAX 30 za 0,8 odsto, na 10.353,99 poena, a pariski KAK 40 za 1,2 odsto, na 4.386,01 poen, prenosi agencija Frans pres.\nNa Wall Street-u, akcije su takođe porasle uoči dugo očekivanog ovonedeljnog zasedanja američke Uprave federalnih rezervi (Fed).\nOko 35 minuta od početka trgovanja, industrijski indeks Dau Džons je porastao za 0,7 odsto, na 18.250,15 poena, širi S||P 500 za 0,7 odsto, na 2.153,22 poena, a tehnološki Nasdak za 0,7 odsto, na 5.278,41 poen.\nNa valutnim berzama, evro je ojačao na 1,1166 dolara u odnosu na 1,1156 dolara od petka, funta na 1,3054 dolara sa 1,3004 dolara, dok je dolar pao na 101,87 jena sa 102,27 jena.\nU Aziji, Tokijska berza je juče bila zatvorena zbog državnog praznika, dok je šangajski indeks porastao za 0,8 odsto, a honkonški za 0,9 odsto.\nSvetske berze je ovog meseca uzdrmala vest o potencijalnom ukidanju višegodišnje politike jeftinog novca, dok su različiti komentari zvaničnika Feda u pogledu podizanja kamatnih stopa, stvorili dodatnu neizvesnost.\nVećina analitičara smatra da su male šanse da će Fed na zasedanju u sredu doneti odluku o povećanju kamatnih stopa, ali tvrde da bi to moglo uslediti do kraja godine.\nTakođe je prisutan veliki interes za zasedanje centralne banke Japana u sredu, jer postoji šansa da usvoji dodatne podsticajne mere za podizanje privrednog rasta, poručuju analitičari.\nevropske berze wall street akcije na berzama berzanski indeksi


Grad Zenica predstavio projekat Akcionog plana za Zeleni grad\nGrad Zenica održao je konferenciju na kojoj je predstavljen projekat i objavljen početak izrade dokumenta Akcioni plan za Zeleni grad (Green City Action Plan), čiji je cilj da se popravi ekološka situacija u jednom od najzagađenijih gradova u Evropi.\nGreen City Action Plan za Zenicu, koji bi trebalo da bude završen i konačno predstavljen u roku od 12 meseci, će biti finansiran od strane Federalnog ministarstva finansija Austrije uz podršku Evropske banke za obnovu i razvoj (EBRD) u sklopu programa Green Cities te banke.\nAkcioni plan, koji će izraditi međunarodni konzorcijum sastavljen od konsultantskih firmi PwC i Arup, treba da obuhvati oblasti zelenog transporta, upravljanja vodama i otpadom, kvaliteta vazduha, prostornog planiranja, obnovljivih resursa i klimatskih promena, rekao je na predstavljanju gradonačelnik Zenice Fuad Kasumović.\nZadatak konsultanata je da u saradnji sa Gradom Zenica identifikuju izvore zagađenja i odrede prioritete za kreiranje politike u oblastima urbane i komunalne infrastrukture, vodosnabdijevanja i otpadnih voda, javnog prevoza, kvaliteta vazduha, energetike i klimatskih promena, navodi se u saopštenju grada.\nKonferenciji su prisustvovali Ian Brown, direktor kancelarije EBRD u BiH, Lina O’Grady, konsultantkinja iz oblasti infrastrukture i zaštite životne sredine, predstavnici međunarodnog konzorcijuma PwC-Arup, predstavnici federalne i kantonalne vlasti, direktori javnih i privatnih preduzeća i predstavnici akademske zajednice i nevladinih organizacija.\nRazgovori sa turskom kompanijom o nabavci gradskih autobusa\nPočetkom ovog meseca predstavnici gradske vlasti i rukovodstva javnog preduzeća za prevoz putnika JKP Zenicatrans razgovarali su sa delegacijom turske kompanije koja proizvodi moderne gradske autobuse o mogućnostima za nabavku vozila koja će manje zagađivati vazduh i okolinu, navodi se u saopštenju na veb sajtu grada od 5. septembra.\nNa sastanku, predstavnici Zenicatransa potvrdili su da postoji potreba za 47 vozila, uključujući 17 niskopodnih gradskih autobusa, 10 prigradskih autobusa, 15 minibusa i dva luksuzna autobusa za međugradski prevoz. Istaknuto je da su prilikom sačinjavanja plana potreba uzete u obzir ekološke karakteristike vozila, kao što je ispunjavanje Euro 6 standarda štetnih emisija.\nGradonačelnik Fuad Kasumović je ovom prilikom naglasio da je interes gradske uprave nabavka autobusa na gas, piše u saopštenju.\nTagovi: EBRD, zagađenje\nPočetna » Vesti » Mobilnost » Grad Zenica predstavio projekat Akcionog plana za Zeleni grad


Zaduženi u švajcarcima optimistični, očekuju nove presude - CHF SRBIJA\nZaduženi u švajcarcima optimistični, očekuju nove presude\nIzvor: TV RTS 1, Dnevnik 3\nJelena Pavlović iz udruženja CHF Srbija, koje je jedan od organizatora današnjeg protesta građana zaduženih u švajcarskim francima, kaže za RTS da je Udruženje od Vrhovnog kasacionog suda dobilo uveravanja da će sve predmete koje trenutno ima kod sebe rešiti do 1. oktobra.\nJelena Pavlović napominje da su građani od predsednika VKS dobili uveravanja da će se već sutra nižestepenim sudovima uputiti dopis da se radi o hitnom postupanju.\nPrema njenim rečima, na osnovu tih presuda zaduženi u švajcarcima očekuju da će nižestepeni sudovi imati potpuno uputstvo šta i kako da utvrđuju u parnicama.\n"Danas je za nas bio veliki dan i zbog toga što je na sajtu VKS izašla prva odluka u kojoj je dat nalog nižestepenim sudovima upravo na način kako je urađeno u EU a da treba ispitati poštenost odluke o indeksaciji imajući u vidu da li je banka na adekvatan način informisala korisnika kredita i da li je došlo do nesrazmere. To je ono što tri godine čekamo", rekla je Pavlovićeva.\nRanije danas članovi Udruženja za zaštitu korisnika bankarskih usluga CHF blokirali su saobraćaj u Nemanjinoj ulici ispred zgrade Vrhovnog kasacionog suda.\nNakon protesta primio ih je predsednik VKS koji je tokom razgovora rekao da će VKS do 1. oktobra rešiti sve do danas primljene predmete u vezi sa kreditima građana zaduženih u švajcarskim francima.


PANČEVO: Šta nas očekuje u Evropskoj nedelji mobilnosti | 013 info\nPANČEVO: Šta nas očekuje u Evropskoj nedelji mobilnosti\nGU Pančevo\tSre, 05/09/2018 - 11:27\nTema ovogodišnje Evropske nedelje mobilnosti je "Multimodalnost" odnosno višenamenost, a pod sloganom: Kombinujte i krenite! Sekretarijat za zaštitu životne sredine će Evropsku nedelju mobilnosti i ovoga puta obeležiti nizom akcija i događaja koji imaju za cilj afirmaciju alternativnih vidova prevoza: pre svega bicikla, ali i javnog prevoza, brodova… i naravno, pešačenja.\nProjekat pod nazivom „Evropska nedelja mobilnosti u Pančevu“ koji je osmislilo Udruženje građana „Srbija, moj dom“ iz Dolova - na ovogodišnjem Konkursu za sufinansiranje projekata i projekata-manifestacija iz oblasti zaštite životne sredine, dobilo je sredstva u iznosu od 110.000,00 RSD, a od Sekretarijata za zaštitu životne sredine Gradske uprave grada Pančeva. U skladu sa prihvaćenim projektom-manifestacijom, Sekretarijat za zaštitu životne sredine će ovogodišnju evropsku eko-manifestaciju obeležiti u saradnji sa Udruženjem „Srbija, moj dom“.\nTribina pod nazivom ,,Održiva mobilnost - misli danas za bolje sutra“ predviđena je za četvrtak, 20. septembara, a održaće se od 10:30 do 12:30 časova u Maloj sali Gradske uprave grada Pančeva.\nU petak, 21. septembra, biće organizovan poligon za bicikliste, namenjen deci osnovnoškolskog uzrasta. Ova radionica pod nazivom ,,Biciklista i zdrav - to je prava stvar“ treba da istakne bicikl kao prevozno sredstvo za kretanje po gradu i da istovremeno zabavi decu učesnike koji će poligon prelaziti savlađujući različite prepreke na poligonu, na platou ispred Gradske uprave, od 16 do 18 sati.\nPančevo Evropska nedelja mobilnosti ekologija\nKoronavirus odneo 34 života, novozaraženih 7.572, preko 4.000 hospitalizovanih\nPolicija oduzela 750 litara nafte i pištolj


UNDP DONIRAO 3.000 TESTOVA INSTITUTU ZA JAVNO ZDRAVSTVO RS – Novosti Plus\n2 Aprila, 2020 2 Aprila, 2020 Dragana Morača\t0 Comments\n– Predstavnici Razvojnog programa Ujedinjenih nacija /UNDP/ u BiH donirali su Institutu za javno zdravstvo Republike Srpske 3.000 testova za dokazivanje virusa korona, objavljeno je na “Fejsbuk” stranici Ministarstva zdravlja i socijalne zaštite Republike Srpske. Direktoru Instituta Branislavu Zeljkoviću testove je uručio šef banjalučke kancelarije UNDP-a Goran Vukmir.\nNa “Fejsbuk” stranici Ministarstva se navodi da je ova donacija veoma značajna nakon što je donesena odluka o masovnijem testiranju svih lica za koje se sumnja da su zaražena virusom korona.\nLaboratorija Službe za mikrobiologiju ulaže velike napore da svi uzorci budu urađeni u skladu sa ustanovljenim protokolima i preporukama Svjetske zdravstvene organizacije, te da zdravstvene ustanove koje su ih poslale, koliko god je moguće prije, budu obaviještene o rezultatima testiranja, ističu iz Ministarstva.\n← Podrška obrazovanju: 1.000 računara osnovcima iz nerazvijenih opština u Srpskoj\nBIĆE OTKAZANI “ĆEVAP FEST”, “KOZARA ETNO” I “LJETO NA VRBASU” →\nNovi spoj Lauša i Parikovca: „Paralela“ uskoro u funkciji\n17 Avgusta, 2020 17 Avgusta, 2020 Kristina Prole\t0


Francuska: Lekar odbija da se vakciniše i zatvara svoju ordinaciju. Panika zdravstvenih zvaničnika - Page 2\nFrancuska: Lekar odbija da se vakciniše i zatvara svoju ordinaciju. Panika zdravstvenih zvaničnika\nU nadi da će sprečiti njegovu suspenziju koja značila odmah ukidanje primanja, oko 200 ljudi protestovalo je u subotu u Charmois-l’Orgueilleux. Opremljeni transparentima „žrtvovati našeg lekara znači osuditi njegove pacijente“ ili „ne, odlasku našeg lekara“, ovi stanovnici su se okupili u nadi da će zadržati svog lekara i zabrinuti su zbog stvaranja nove „medicinske pustinje“.\nPeticija je takođe pokrenuta na Change.org, procenjujući da je “nezamislivo izbrisati lekara”, dok “hiljade” drugih opština više nemaju lekare u Francuskoj. Do sada je peticija prikupila preko 320 potpisa.\nPrema France Bleu, gradonačelnik grada Eric Del Missier pisao je Regionalnoj zdravstvenoj agenciji u nadi da će pronaći privremeno rešenje za zamenu ovog trenutnog lekara. Međutim, on još uvek nije dobio odgovor.\nFrancuske zdravstvene vlasti su u panici jer nešto manje od 20% zaposlenih u zdravstvu još uvek nije vakcinsano. Od sutra oni više neće moći da rade i neće primati ni socijalnu pomoć. Ipak, pitanje je kako će zdravstvene vlasti nadoknaditi njihovo odsustvo jer je poznato da već fale zdravstveni radnici i osoblje.\nTagovi: bolnica - Charmois-l'Orgueilleuk - doktor Gauthier Bein - Francuska - građani protestuju - peticija - suspenzija - zbog odbijanja vakcinacije


Starbucks u Beogradu - Domino\nNaslovna Život Gradski život Starbucks u Beogradu\nStarbucks u Beogradu\nStarbucks u Beogradu otvara prvu kafeteriju. AmRest Holdings SE najveći operater restorana u centralnoj Evropi kotiran na berzi, najavio je da planira da otvori Starbucks lokale u Srbiji.\nPrvi Starbucks lokal biće otvoren u toku ove godine u Beogradu, gradu sa dugogodišnjom tradicijom uživanja u kafi. AmRest je vodeći operater Starbucks kafea u regionu centralne Evrope, a Srbija predstavlja najnovije tržište na kome ova kompanija otvara prvi lokal Starbucks. AmRest je 2016. otvorio prvi Starbucks kafe u Slovačkoj, a sada upravlja sa četiri kafea u Bratislavi, glavnom gradu ove zemlje.\nAdam Mularuk, predsednik za Starbucks u kompaniji AmRest, izjavio je: „Veoma nam je drago što smo kroz otvaranje svog prvog lokala u Beogradu u stanju da gostima u Srbiji ponudimo jedinstveno Starbucks iskustvo. Ova zemlja ima bogatu kulturu kafe i unapred se radujemo što postajemo njen deo, te što ćemo posetiocima pružiti mesto gde će moći da uživaju u kvalitetnoj kafi i otkriju našu strast.“\nBrend Starbucks je deo portfolija AmRest od 2008. godine, kada je prvi lokal otvoren u Pragu. Ova kompanija trenutno vodi preko 300 Starbucks kafea u sedam zemalja – Poljskoj, Nemačkoj, Češkoj, Slovačkoj, Mađarskoj, Rumuniji i Bugarskoj. Samim tim, AmRest je dobro pozicioniran da uloži svoju stručnost i iskustvo u otvaranje prvog ovakvog lokala u Srbiji.\nUkratko o kompaniji Starbucks\nOd samog svog osnivanja, 1971. godine, Starbucks Coffee Company posvećena je nabavci i prženju kvalitetne kafe sorte arabika u skladu sa etičkim principima. Danas, kada ima preko 28.000 lokala širom sveta, Starbucks je najveća firma na globalnom tržištu prženja i prodaje specijalne kafe. Nepokolebljiva predanost postizanju izvanrednih rezultata i privrženost našim osnovnim principima omogućavaju nam da svakom potrošaču u svakoj šoljici priuštimo doživljaj jedinstvenog iskustva Starbucks. Da podelite ovo iskustvo sa nama, dođite u naše lokale ili nas posetite na internetu na stranicama news.starbucks.com i Starbucks.com.\nPrethodni tekstIsprobali smo najbolji električni bicikl u Srbiji\nSledeći tekstPre 7.000 godina ljudi samo što nisu nestali\nStarbucks sprema nešto zanimljivo za jesen 2019\nStarbucks zbog greške u GOT dobio 2 milijarde dolara\nStarbucks otvoren u Beogradu – Evo ih cene kafe\nPotvrđeno: Starbucks od 16. aprila u Beogradu\nPrvi Starbucks se otvara u TC Rajićeva


ECS Akademija - eCommerce Asocijacija Srbije\n.COM Experience modul pokazaće vam kako da napravite koncept vašeg web shop-a. Od ideje preko biznis plana, do brifa za dizajnere i developere. .COM Experience modul obradiće primere iz dobre prakse web shop-ova čije korisničko iskustvo odgovara njihovom pozicioniranju na tržištu.\nNaučićete osnove digitalnom marketinga uz sve relevantne forme i alate oglašavanja. U ovom modulu, pričaćemo o metrikama uspešnosti kroz merenje konverzija, optimizaciju troškova oglašavanja u realnom vremenu i koji su to najefektniji kanali za vaš web shop.\nuz goste: Radomir Basta, Igor Živkovski i Sava Pavlović\nKroz ovaj modul saznaćete koji su to ključni procesi u pozadini internet prodavnice i preduslovi za uspešan i efikasan operativni model. Tokom predavanja će pokriti kako da postavite KPI-jeve za vaše zaposlene i koji su osnovni parametri i i indikatori efikasnih timova u pozadini e-commerce poslovanja. Pričaćemo i to kako da prilagodite inovacije u procesima prema vašem modelu poslovanja.\nSaznaćete kako se pravi digitalno-vizuelni identitet jedne prodavnice može da utiče na prodaju, koji su to trikovi koje možete da iskoristite u svoju korist, kako bi povećali posete i prodaju na vašem web shopu. Kako se pravi sadržaj koji prodaje kao i kako da pravilno pozicionirate proizvode u cilju povećanja prodaje.\nDIGITAL – VISUAL MERCHANDISING\nSve što reba da znate o platnim uslugama e-commerca: od dostupnosti do sigurnosti i profitabilnosti iza njihove integracije. Saznaćete kako da napravite pravi izbor za vaš biznis.\nNaučićemo vas kako da pristupite izboru platforme i kako da dođete do idealnog rešenja za vaš biznis. Praktično ćemo vam prikazati kako da podignete shop – kroz primere platformi na lokalnom tržištu.\nuz goste: Aleksandar Nestevski i Marko Popović\nKroz predavanje ćete naučiti kako da vodite i organizujete vaš web shop uz metode agilnog projektnog menadžmenta. Dodatno, na predavanju o hostingu pričaćemo detaljnije zašto je dobar hosting bitan za uspešan e-commerce, kako hosting direktno utiče na zadovoljstvo i potrošnju korisnika.\nNemanja Čedomirović i\nAGILE PROJECT MANAGEMENT & HOSTING


SREMSKA MITROVICA: Pokrajina nastavlja da ulaže u sportski sport - RTV Centar Srem\nSREMSKA MITROVICA: Pokrajina nastavlja da ulaže u sportski sport\nGlavnoObrazovanjeSportSremska Mitrovica 12/04/2020 sofija 0\nPokrajinski sekretar za sport i omladinu Dane Basta posetio je Sremsku Mitrovicu, gde se u Gradskoj kući sastao sa gradonačelnicom Svetlanom Milovanović i tom...\nPokrajinski sekretar za sport i omladinu Dane Basta posetio je Sremsku Mitrovicu, gde se u Gradskoj kući sastao sa gradonačelnicom Svetlanom Milovanović i tom prilikom direktorki OŠ „Sveti Sava“ Dragani Sretenović uručio ugovor o finansiranju investicionog održavanja fiskulturne sale.\nSekretar Basta je istakao da je ova podrška u skladu sa prioritetima Pokrajinskog sekretarijata za sport i omladinu, a to je ulaganje u sportsku infrastrukturu u osnovnim i srednjim školama.\n„Ovu školu je resorni sekretarijat odabrao na konkursu za sanaciju, adaptaciju, izgradnju i opremanje sportske infrastrukture, a reč je o projektu za koji je Pokrajina izdvojila 3,26 miliona dinara. Cilj je da ovom podrškom rekonstrukciji fiskulturne sale đaci što pre dobiju neophodne uslove za kvalitetno bavljenje sportom i neometanu nastavu fizičkog vaspitanja“, naglasio je Basta.\nGradonačelnica Sremske Mitrovice Svetlana Milovanović istakla je dobru saradnju lokalne samouprave i Pokrajinskog sekretarijata za sport, kao i značaj ovog ugovora, koji će pružiti podršku obnovi školske infrastrukture i osnažiti razvoj školskog sporta u ovoj sredini.\n„Zahvaljujem na podršci kojom je prepoznata potreba našeg grada i OŠ „Sveti Sava“ u Sremskoj Mitrovici, koja zaista zaslužuje obnovu fiskulturne sale zbog svih đaka koji pohađaju ovu školu i časove fizičkog vaspitanja, kao i onih koji to čine u okviru vannastavnih aktivnosti, kako bi bili bezbedni i imali adekvatne uslove“, rekla je gradonačelnica Milovanović ističući da će Grad takođe uzeti učešće u finansiranju ovog projekta.\nDirektorka Osnovne škole „Sveti Sava“ Dragana Sretenović izrazila je zahvalnost na finansijskoj podršci iz Pokrajine kao i Gradu Sremskoj Mitrovici, koji je Školu podržao prilikom apliciranja, te istakla da će sanacija fiskulturne sale obuhvatiti obnovu plafona, poda, zidova i svlačionice.\n„Naša škola ima odlične učenike koji su izuzetni sportisti, tako da će nam ova podrška mnogo značiti za razvoj školskog sporta i za dalje postizanje visokih sportskih rezultata“, naglasila je direktorka Sretenović.


„Bliže smo raspisivanju vanrednih parlamentarnih izbora nego ranije“, izjavio je lider vladajuće Srpske napredne stranke (SNS) i predsednik Srbije Aleksandar Vučić nakon sednice Predsedništva stranke.\nPredsedništvo, kako je rekao, nije donelo konačnu odluku o raspisivanju vanrednih parlamentarnih izbora. Objasnio je da bi izbori mogli biti održani ili u junu ili na proleće sledeće godine.\nOn je posle sednice Predsedništva SNS-a u Beogradu rekao novinarima da su svi članovi Predsedništva stranke osim njega, podržali raspisivanje vanrednih izbora.\n"Ja sam bio uzdržan i dogovorili smo se da u veoma kratkom roku kažem šta možemo da uradimo po pitanju našeg evropskog puta, Kosova i Metohije, velikih investicija“ rekao je Vučić.\nOn je izjavio i da je dobio jednoglasnu podršku Predsedništva stranke da ne ulazi u razgovore sa liderima Saveza za Srbiju Draganom Đilasom, Vukom Jeremnićem i Boškom Obradovićem.\nSednici Predsedništva SNS-a prisustvovala je i premijerka Srbije Ana Brnabić, koja je nestranačka ličnost a za premijerku je predložio upravo lider naprednjaka Aleksandar Vučić.\nZa Bobana Stojanovića sa Fakulteta političkih nauka očekivano je da lider naprednjaka i predsednik Aleksandar Vučić nije rekao da će biti ili da neće biti izbora jer je to „njegov način komunikacije i način pripremanja javnosti za odluku.“\nStojanović je bliži tome da izbora neće biti, pre svega, zbog najavljenog bojkota opozicije.\n„Mislim da Vučiću ne odgovora da u junu raspiše izbore na kojima najveći deo opozicije ne bi učestvovao i što bi mu stvorilo mnogo problema. A u kombinaciji svih ovih protesta, u preko 100 gradova u Srbiji, sa bojkotom teško da će moći, pre svega, pred međunarodnim akterima da pokaže da ima apsolutni legitimitet i da su ti izbori zaista izbori koje bi Evropska unija trebalo da podrži i da kaže sve je u redu“, ocenjuje Stojanović.\nVučić je najavio da će u okviru kampanje "Budućnost Srbije" 19. aprila u Beogradu biti održan veliki skup. Prethodno su organizatori protesta "Jedan od pet miliona", najavili, ukoliko njihovi zahtevi ne budu ispunjeni, skup u Beogradu 13. aprila.\nU Beogradu se od 8. decembra svake subote održavaju građanski protesti protiv aktuelne vlasti Aleksandra Vučića. Te proteste, koji su se ubrzo proširili na celu Srbiju, podržava opozicioni Savez za Srbiju.\nGrađani, koji protestuju širom Srbije, zahtevaju ostavke državnog vrha, rukovodstva Radio-televizije Srbije, članova Regulativnog tela za elektronske medije, kao i fer uslove za izbore u roku od šest do devet meseci.


Italija: Povratak normalnom životu i strah od novog vala | TEME | Al Jazeera\nPolicijski sat nije ukunit ni u žutoj zoni, kojoj sada pripada većina italijanskih regija (Foto: Tatjana Đorđević Simić)\nPosle dugih meseci strogih mera i restrikcija uvedenih radi suzbijanja širenja korone virusa, većina italijanskih regija od 26. aprila obojena je žutom bojom, odnosno pripala je zoni u kojoj važe manje restriktivne mere, a koje za građane ove zemlje znače slobodu. Možda ne u punom smislu te reči, ali barem onu delimičnu, ograničenu slobodu, kada je moguće otići u bioskop, posetiti muzej, izložbu ili koncert, kao i što je konačno dozvoljeno – sedeti na terasama restorana ili kafića.\nKada je novoizabrani italijanski premijer Mario Draghi pre nedelju dana najavio donošenje nove uredbe, sada već 600. po redu, a kojom se uvode nove mere i pravila života tokom pandemije, koja nosi naziv “Dekret Otvaranja”, izazvala je veliki entuzijazam među građanima. S druge strane, izazvala je i mnogobrojne polemike kako među poslodavcima i privatnicima na koje se ova uredba odnosi, tako i u samom italijanskom Parlamentu među pripadnicima opozicije, ali i među mnogim parlamentarcima iz vladajuće strukture, koji se ne slažu sa pojedinim merama koje nisu ukinute.\nPolicijski sat do 5:00 i dalje na snazi\nJedna od mera koja se najviše dovodila u pitanje, a koja je na snazi od kako je pandemija počela, jeste delimična zabrana kretanja građana tokom dana, a posebno u zonama koje bi pripale narandžastoj ili crvenoj boji. Kretanje je u principu dozvoljeno samo iz određenih razloga, kao što je odlazak na posao, kod lekara, u prodavnicu, ograničenu posetu rođacima ili prijateljima. Međutim, svih prethodnih meseci se nije previše poštovala, iako je za njen prekršaj predviđena novčana kazna od 400 do 1.000 evra.\nDok je većina građana bila na ulicama kada za tim, kako zakon prepisuje, nije bilo potrebe, policija bi ih retko zaustavljala kako bi ih kontrolisala ili kažnjavala. No, s druge strane, policijski čas noću, a koji u celoj Italiji poslednjih šest meseci važi od 22:00 do 5:00 ujutru, praznio bi sve ulice, kako manjih italijanskih gradova, tako i metropola.\nNovom uredbom, iako je bilo očekivano, policijski čas ipak nije ukunit, čak ni u žutoj zoni, kojoj sada pripada većina italijanskih regija. Pritisci ugostitelja, koji imaju podršku pojedinih političara veliki su. Lider koalicione vladajuće stranke Severna liga Matteo Salvini nedavno je podneo zahtev u Parlamentu da se ova mera pod hitno ukine ili eventualno revidira.\nNezadovoljni ugostitelji zbog zatvaranja u 22:00\nItalijani su po prirodi hedonisti, odlazak u restoran na ručak, a posebno na večeru, za ovaj narod je ritualni čin, kojem posvećuju puno pažnje i vremena.\nČinjenica je da su italijanski ugostitelji jedva dočekali da, posle duže vremena, mogu konačno ponovo da služe goste u svojim lokalima, ali ipak to što moraju da isprazne sve stolove do 22:00 časa, ne raduje ih previše.\nMarco Brianza, vlasnik kafića i restorana “Il Granaio”, srećan je što njegovi gosti sada mogu da sede za stolovima, poštujući distancu i uvek sa maskom na licu, osim u slučaju kada mogu da je skinu dok konzumiraju hranu ili piće. Ovaj ugostitelj smatra da ne vidi na koji način će zatvaranje njegovog lokala u 22:00 časa doprineti da se virus manje širi te smatra da će prevremeno zatvaranje njegovog restorana dodatno otežati posao.\nTakođe, ni jedna naučna studija do sada nije potvrdila efikasnost policijskog časa tokom noći na sprečavanje širenja korone virusa. Prema istraživanjima objavljenim u časopisu Nature Human Behaviour, noćni policiijski čas ima efekta samo u slučaju kada je na snazi totalni lockdown, koji podrazumeva i sva druga zatvaranja te smanjenu mobilnost građana tokom dana.\nGostima u kafićima ne smeta ni kiša\nNovim dekretom se prepisuje pravilo da je jedino moguće konzumiranje hrane ili pića van ugostiteljskih objekata, odnosno na terasama ili za stolovima koji su mnogi vlasnici izbacili na ulice ispred svojih lokala. Takođe, ova uredba prepisuje koliko ljudi može da sedi za jednim stolom i na kojoj distanci.\nIako su mnoga pravila ne baš logična, većina građana ih je ipak sa oduševljenjem prihvatila. Prvih dana otvaranja, iako su kišoviti, barem u Milanu, ljudi sede i za onim stolovima iznad kojih nema suncobrana ili nastrešnice, pijući svoje piće na kiši. Na trenutke se čini da zaista uživaju dok kisnu, dok, s druge strane, pre izgleda kao da ne žele da propuste jedinstven trenutak, s obzirom da su mediji već počeli da najavljuju da može doći do novih zatvaranja. Kako tvrde eksperti, u slučaju da broj zaraženih počne ponovo da raste te zbog širenja novog soja virusa, ovoga puta indijske varijante, moguće je da se neke mere vrlo brzo ponovo uvedu.\nJames Imam, dopisnik New York Timesa iz Milana, koji ovih dana često boravi u kafiću ispod svoje redakcije u centru Milana, kaže da veruje da entuzijazam neće dugo potrajati.\n“Letnja sezona pred nama može da izgleda kao da se vraćamo normalnom životu. Međutim, već prvih dana jeseni možemo da očekujemo ponovna zatvaranja, kada će broj zaraženih definitivno porasti, s obzrirom da Italija još uvek vakciniše mali broj ljudi”, kaže Imam.\nNovi soj virusa i moguća zatvaranja\nKada je prošle nedelje avion indijske kompanije sleteo na rimski aerodrom Fiumicino, 23 putnika, među kojima i dvojica članova posade, bili su pozitivni na korona virus. Veruje se da je kod njih u pitanju novi soj virusa, odnosno indijska varijanta, koja je nova pretnja ne samo za Italiju, već i za ostale evropske zemlje. Nakon sletanja aviona svim putnicima naređen je obavezni karantin od dve nedelje, a zaustavljeni su i svi drugi letovi koji su bili planirani iz Indije.\nPoznati italijanski virolog Andrea Crisanti rekao je da zbog ovog soja virusa, kao i soja koji dolazi iz Brazila, većina vakcina koje se sada koriste mogu postati neefiksne, s obzirom na brze mutacije virusa. S njim se, međutim, ne slaže infektolog Mattea Bassetti, koji smatra da je, bez obzira na sojeve virusa, kojih će u budućnosti biti sve više, vakcina je jedina solucija.\n“Da bi se vratili normalnom životu, moraćemo da se vakcinišemo svake godine. Iako ta normalnost neće biti ista ona na koju smo navikli, svakako već ove jeseni možemo početi da skidamo maske sa lica”, veruje Bassetti.\nS druge strane, stručnjaci naučno-tehničkog komiteta, koji daju preporuke vladi o preduzimanju ili ukidanju mera za suzbijanje korone virusa, smatraju da postepeno otvaranje zemlje mora da se sprovodi sa velikim oprezom.\nJedan od čelnika ovog komiteta Walter Ricciardi, koji je i savetnik italijanskom ministru zdravlja Robertu Speranzi, kaže da totalna sloboda i ukidanje policijskog časa mogu da dovedu samo do scenarija kao što je onaj u Brazilu ili Indiji.


Saradnja sa Sindikatom Državne agencije za istrage i zaštitu - www.suino.bawww.suino.ba\n← Obavijest o radu stranice www.suino.ba\nINICIJATIVA O ZAJEDNIČKOM DJELOVANJU I NASTUPU PREMA VIJEĆU-SAVJETU MINISTARA BIH →\nSaradnja sa Sindikatom Državne agencije za istrage i zaštitu\nPosted on 10/10/2018 by adminsuino\nDana 10.10.2018. godine je u Istočnom Sarajevu upriličen sastanak predsjednika Sindikata Državne agencije za istrage i zaštitu Ilić Danijela sa predsjednicom Sindikata Uprave za indirektno oporezivanje Mrnjavac Anom. Sastanku je trebao prisustvovati i Krvavac Dragan, predsjednik Saveza sindikata policijskih organa u Bosni i Hercegovini i predsjednik Sindikata Granične policije Bosne i Hercegovine, međutim isti je bio spriječen zbog ranije preuzetih obaveza.\nTema sastanka je bila unapređenje odnosa ova dva Sindikata u borbi za bolja prava uposlenih u pomenute dvije Agencije za primjenu zakona. Tokom sastanka dogovorena je metodologija i način dalje saradnje te potvrđena spremnost saradnje sa Sindikatom Uprave za indirektno oporezivanje kroz Savez sindikata policijskih organa, o čemu je u proteklom periodu već bilo govora.\nOvom prilikom razmijenjen je nacrt sporazuma o zajedničkoj saradnji Saveza sindikata policijskih organa u Bosni i Hercegovini sa Sindikatom Uprave za indirektno oporezivanje te načelno postignut dogovor da se isti zvanično potpiše krajem mjeseca novembra na međunarodnoj konferenciji policijskih sindikata koju će organizovati Sindikat Državne agencije za istrage i zaštitu.\nNa kraju sastanka izražena je obostrana spremnost i zaključeno da, obzirom na prirodu posla, postoji veliki broj otvorenih pitanja koja bi zajedničkim aktivnostima prema poslodavcu mogli rješavati kako bi se popravio materijalno-pravni status uposlenih.


Potpisan Sporazum o saradnji i merama za podizanje bezbednosti novinara | NDNV\nPotpisan Sporazum o saradnji i merama za podizanje bezbednosti novinara\nCilj potpisanog Sporazuma je maksimalna zaštita novinara, a da taj dokument definiše "bliskiju saradnju i komunikaciju" MUP-a, Republičkog javnog tužilaštva i novinarskih udruženja.\nSporazum o saradnji i merama za podizanje nivoa bezbednosti novinara potpisali su danas u Beogradu predstavnici novinarskih udruženja, Republičkog javnog tužilaštva i državna sekretarka Ministarstva unutrašnjih poslova Biljana Popović – Ivković.\nBiljana Popović – Ivković rekla je novinarima u Palati Srbija da je cilj potpisanog Sporazuma maksimalna zaštita novinara, a da taj dokument definiše “bliskiju saradnju i komunikaciju” MUP-a, Republičkog javnog tužilaštva i novinarskih udruženja.\nOna je rekla da Sporazum predviđa formiranje stalne radne grupe za njegovo sprovođenje i redovne sastanke u narednom periodu.\n“Važno je što ćemo imati stalnu i kontinuiranu saradnju, jer baze podataka se razlikuju u MUP-u, u tužilaštvima i udruženjima novinara. Događa se u nekim situacijama da novinari prijave napad nekim udruženjima, a da to ne učine u MUP-u ili nadležnim tužilašvima”, ocenila je Biljana Popović – Ivković.\nIstakla je da će u narednom periodu biti obezbeđena obuka novinara o krivično-pravnoj zaštiti, kao i o osnovama informacione bezbednosti internet portala i primene osnovnih mera zaštite.\nTužilac za visokotehnološki kriminal Branko Stamenković rekao je da je Republičko javno tužilaštvo oduvek posvećivalo izrazitu pažnju slučajevima napada na novinare i da su sve raspoložive resurse upotrebljavali kako bi rešili te slučajeve.\n“Nismo uvek bili uspešni. Nažalost postoje određena ograničenja koja su, prevashodno, dokaznog karaktera, ponekada i zakonskog. Čini mi se da je potpisivanje ovog sporazuma korak u dobrom pravcu, koji će uspeti da podvuče crtu u vezi onoga što je do sada urađeno i da ćemo analizom onoga što je do sada bilo uspeti da postavimo pravac postupanja”, rekao je Stamenković.\nOn je kazao da će Sporazum poslužiti novinarima da razumeju šta je uopšte krivično delo, na koji način organi mogu da reaguju kako bi došlo do usklađivanja svih baza podataka, a da u bazi Republičkog javnog tužilaštva od početka vođenja postupaka ima oko 70 predmeta u raznim fazama postupanja.\nNaveo je da će zajednička radna grupa uskoro biti formirana na dva nivoa – jedan nivo je opšteg tipa sastavljen od visokih predstavnika svih strana potpisnica koji će analizirati predmete i događaje koji su u toku, dok će drugi nivo biti pojedničane radne grupe formirane na nivou apelacionih javnih tužilaštava nastavaviti konkretno postupanje u tim predmetima.\n“Bitna je obuka koja će biti sprovedena kako u javnim tužilaštvima, u direkcijama policije, tako i u novinarskim udruženjima, gde ćemo uzajamno jedni druge uspeti da podučimo o svim elementima neophodnim da bismo imali uspešno krivično pravno postupanje”, rekao je Stamenković.\nPredsednica Udruženja novinara Srbije Ljiljana Smajlović rekla je da postoji izvesna doza nepoverenja između novinara i države, ocenivši da je Sporazum važan vid građenja poverenja, što je ključno.\n“Važno je da saznamo zašto se ne mogu otkriti napadači na Davora Pašalića iz Foneta, da saznamo zašto još nisu pronađeni oni koji su postavili bombu pod prozor Dejana Anastasijevića”, rekla je Ljiljana Smajlović.


Utvrđuje se da li je bilo propusta u protivgradnoj zaštiti – Portal NAŠE SELO\nPosted on May 4, 2019 May 7, 2019 Author Sonja Cvetković\tComment(0)\nMinistarstvo poljoprivrede Srbije obaviće nadzor nad radom Republičkog hidrometeorološkog zavoda i utvrditi da li je bilo propusta u sistemu protivgradne zaštite, nakon što je Topolu i okolinu zadesio jak grad usled kojeg su uništeni usevi, izjavio je danas ministar Branislav Nedimović.\nOn je rekao da su radarski centri u Srbiji osposobljeni i da raketa ima dovoljno, kao i da podaci sa terena pokazuju da je u utorak ispaljeno 45 raketa sa radarskog centra “Bukulja”.\n“Šteta se desila, mi danas šaljemo ekipe na teren da utvrde činjenice, zamolio bih sve da ne iznose prerane ocene”, rekao je Nedimović.\nNedimović je rekao i da se na prostoru radarskog centra “Valjevo” radi na automatskoj protivgradnoj zaštiti, koja će biti završena do kraja godine i pomoću koje će se putem softvera pratiti kretanje oblaka i automatski, bez prisustva ljudske posade, slati signal raketnom lanseru.\nAutor: Tanjug, Foto pixabay\n27. jula 2020. Prosečna zarada u poljoprivredi u maju ove godine bila je 51.620 dinara, bez poreza i doprinosa, što je 7.272 dinara manje od prosečne plate u Srbiji za taj mesec. Platu nižu od zaposlenih u poljoprivredi imali su oni koji rade u oblasti umetnosti, zabave i rekreacije (48.033 dinara), u oblasti ostalih uslužnih […]\nDodeljeno privih 14 kuća na selu u okviru konkursa Ministarstva za brigu o selu\nMinistar za brigu o selu Milan Krkobabić istakao je da je 14 kuća u Srbiji dobilo nove vlasnike. -Danas je ukupno odobreno 16 miliona dinara, a vrednost kuća išla je od 835.000 dinara u Pirotu, u selu Poljska Ržana, do punog iznosa od 1.200.000 u selu Vaska opštine Bač. Prednjače parovi sa decom, dosta je […]\nGorivo oborilo subvenciju ili nešto drugo?!\nUvoz jeftinog meda u Srbiju preti da ugrozi domaću proizvodnju


Odluke o monetarnoj politici donosi Izvršni odbor Narodne banke Srbije koji čine guverner i viceguverneri. Izvršni odbor donosi odluke na sednicama, većinom glasova svih članova. U slučaju izjednačenog broja glasova, odlučuje glas guvernera.\nOdluke Izvršnog odbora o referentnoj kamatnoj stopi zasnivaju se na analizi makroekonomskih kretanja, projekciji inflacije i analizi odstupanja ostvarene od projektovane inflacije. Projekcija inflacije se izrađuje tromesečno i objavljuje kao sastavni deo Izveštaja o inflaciji (u februaru, maju, avgustu i novembru). Referentna kamatna stopa se menja u skladu sa ekonomskim kretanjima i projekcijama dinamike inflacije, tako da doprinosi održavanju inflacije u projektovanom okviru.\nSednice Izvršnog odbora na kojima se odlučuje o referentnoj kamatnoj stopi održavaju se, po pravilu, prvog radnog četvrtka nakon 5. u mesecu, a saopštenje za javnost sa sednice Izvršnog odbora na kojoj se odlučuje o referentnoj kamatnoj stopi objavljuje se u 12.00 časova na veb-sajtu Narodne banke. Takođe, na sajtu je objavljen i plan komunikacije s medijima.\nU nedelji u kojoj se održava sednica Izvršnog odbora na kojoj se donosi odluka o referentnoj kamatnoj stopi članovi Izvršnog odbora će se uzdržavati od sastanaka sa investitorima ili davanja izjava ili intervjua predstavnicima medija. Ukoliko se, nakon sednice Izvršnog odbora, organizuje pres-konferencija guvernera Narodne banke Srbije, princip uzdržane komunikacije s medijima važiće do trenutka održavanja pres-konferencije.\nNarodna banka Srbije je na taj način usvojila praksu većine centralnih banaka u Evropi i svetu i minimizira mogućnost da se izjave članova Izvršnog odbora tumače kao stav koji će opredeljivati glasanje na sednicama Izvršnog odbora na kojima se odlučuje o kretanju referentne kamatne stope. Nova pravila pokazuju posvećenost Narodne banke ostvarivanju njenog osnovnog cilja – održavanja cenovne stabilnosti, punoj transparentnosti u donošenju odluka i jednakoj dostupnosti informacija svim akterima na finansijskom tržištu.\nZaključak Izvršnog odbora Narodne banke Srbije o planu komunikacije u vezi sa objavljivanjem odluke o referentnoj kamatnoj stopi


Opozicija traži odlaganje sednice o budžetu Skupštine Srbije\nOpozicija je na sednici Odbora za finansije Skupštine Srbije, zatražila odlaganje sednice o budžetu, koja je planirana za nedelju, jer je, kako su istakli, zakazana na brzinu i nije ispoštovan rok da se najavi bar tri dana ranije.\nTakođe, ukazali su da parlament nema ni izveštaj o završnom računu za 2015. godinu kao i da Vlada Srbije nije dostavila na vreme Predlog budžeta jer su, po zakonu, morali da ga dostave do 1. novembra kako bi se poslanici s tim upoznali.\n„Krajnje je neozbiljno da se pod takvim okolnostima ulazi u raspravu o najavažnijem zakonu“, naveli su predstavnici opozicije koji dodaju i da se u Predlogu budžeta pojavljuju „određene nepravilnosti“.\nNa kritike da vlada nije u zakononskom roku skupštini poslala predlog budžeta, ministar finansija Dušan Vujović je rekao da to nije bilo moguće zbog aranžmana sa MMF i molbe da se sa određenim parametrima sačeka.\n"Žao mi je što kasnimo. Mi smo bili spremni, ali dok program sa MMF traje ne možemo u rokovima da šaljemo bužet, iako smo imali sve ključne brojeve već 1. novembra", rekao je Vujović.\nPoslanici Skupštine Srbije u nedelju bi trebalo da počnu razmatranje Predloga zakona o budžetu za 2017. godinu, kojim su predviđeni ukupni prihodi od 1.092 milijarde dinara i ukupni rashodi od 1.161 milijardi dinara.


Francuska domaćinstvima dijeli po 100 eura za plaćanje viših računa za struju – The PRESTIGE\nDomaćinstvima širom Evrope prijete mnogo veći računi za struju ove zime zbog globalnog porasta veleprodajnih cijena struje i gasa.\nFrancuska vlada planira jednokratno isplatiti po 100 eura 5,8 miliona domaćinstava koja primaju vaučere za energiju kako bi im olakšala plaćanje većih računa za struju, najavili su iz kancelarije premijera.\nPremijer Jean Castex objavit će tokom dana da će pogođena domaćinstva automatski primiti isplatu u decembru, priopćeno je iz premijerove kancelarije.\nDomaćinstvima širom Evrope prijete mnogo veći računi za struju ove zime zbog globalnog porasta veleprodajnih cijena struje i plina. Udruge za zaštitu potrošača upozorile su da bi poskupljenje moglo značiti “energetsko siromaštvo” za najranjivije društvene grupe u Evropi.\nCijene struje rastu u posljednje vrijeme u mnogim zemljama zbog pojačane potražnje za prirodnim plinom i poskupljenja dozvola za emisiju štetnih gasova.\nProteklih su tjedana cijene struje na fizičkom tržištu dosegnule rekordnih 154,16 eura po MWh, prema španskom tržišnom operateru OMIE. Španska vlada usvojila je zato proteklog utorka paket kriznih mjera kako bi obuzdala visoke cijene struje i gasa, najavljujući ograničenje poskupljenja gasa i zarade elektroenergetskih kompanija.


Održan peti dijalog Nacionalnog konventa o Evropskoj uniji i predsednice Vlade - Centar za evropske politike Održan peti dijalog Nacionalnog konventa o Evropskoj uniji i predsednice Vlade - Centar za evropske politike\n10. novembar 2021. – Peti dijalog Nacionalnog konventa o EU i predsednice Vlade Ane Brnabić održan je u danas u Beogradu. Sastanku su prisustvovali nadležni ministri, predstavnici Delegacije EU u Srbiji, šef kancelarije Svetske zdravstvene organizacije u Srbiji, koordinatorka UN-a u Srbiji i drugi.\nU otvorenom dijalogu raspravljalo se o pitanjima važnim za javno zdravlje, suzbijanju pandemije Kovida 19, promovisanja vakcinacije, načinima za jačanje poverenja građana u institucije i o tome kako unaprediti saradnju Vlade sa organizacijama civilnog društva u suzbijanju pandemije.\nDušan Protić, programski menadžer za unutrašnje tržište i konkurentnost u Centru za evropske politike (CEP) i koordinator Radne grupe Konventa za Poglavlje 28 pohvalio je činjenicu da dijalog sa predsednicom Vlade postaje redovna praksa. On smatra da je ujedno teško govoriti o problemima u javnom zdravlju hladne glave i bez puno emocija. Jedan ovakav razgovor zahteva tačne i pouzdane podatke, koji proizilaze iz različitih analiza i istraživanja. Osvrnuo se na Knjigu preporuka NKEU i istakao dve preporuke koje se odnose na ovo poglavlje, a to su:\nObezbediti punu funkcionalnost integrisanog zdravstvenog sistema,\nUčiniti da Institut za javno zdravlje Srbije pripremi i objavi jedan tematski izveštaj o epidemiji kako bi se obezbedila činjenična osnova za javnu diskusiju i postigao veći stepen poverenja građana u rad institucija.\nNataša Dragojlović, koordinatorka Konventa, podsetila je da su članovi Konventa tokom vanrednog stanja pomno pratili primenu mera koje je Vlada usvajala. Rezultat toga jesu analize o primeni mera u vanrednom stanju koje su objavljene tokom 2020. godine. Konvent i dalje prati način upravljanja pandemijom i razmatra šta još Vlada može da preduzme kako bi se pandemija suzbila. Civilni sektor ostaje na raspolaganju sa svom ekspertizom, informacijama s terena i preporukama. Važno je da komunikacija o pandemiji bude takva da spreči paniku, a građanima ulije poverenje u postupke i mere koje Vlada sprovodi.\nPredsednica Vlade Ana Brnabić istakla je da je Vlada predložila iniciranje redovnog dijaloga predstavnika vlasti i Konventa. Ona smatra da se kroz otvoreni dijalog najbolje stiče uvid u efekte dosadašnjih aktivnosti kako Vlade tako i civilnog sektora. Izgradnje bolnica u Beogradu, Kruševcu i Novom Sadu, kao i efikasnost u nabavljanju vakcina od strane različitih proizvođača dokaz su da je Vlada ulagala značajne napore da očuva javno zdravlje. Napomenula je da vakcinacija ostaje ključan način borbe protiv virusa, kao i da je do sada vakcinisano 51.3% građana. Brnabić je istakla kako je u prethodnom periodu zaposlen veliki broj zdravstvenih radnika koji su godinama pre toga bili na birou.\nMinistar zdravlja Zlatibor Lončar naglasio je da je u Srbiji procenat hospitalizovanih čak oko 30%, dok je u drugim evropskim zemljama taj procenat bio od 7 – 8 %. Za razliku od Srbije u drugim evropskim zemljama odlazak u bolnicu rezervisan je za pacijente sa izrazito teškim kliničkim slikama. Poručio je da je pandemija razlog zašto treba da se ujedinimo u borbi protiv bolesti koja sigurno neće skoro proći.\nDetaljnije o preporukama za unapređenje javnog zdravlja čitajte u Knjizi preporuka Konventa, kao i analizama o primeni mera za vreme vanrednog stanja, koje možete naći ovde.


Tamošnje vlasti žučno su to demantovale, ali su ostavile prostor za otopljavanje odnosa i otvaranje trgovinskog ili kulturnog predstavništva. Šta je posredi, da li je to još jedan spin koji stiže iz Prištine ili su najave da bi ove godine mogao da usledi pritisak na zemlje koje nisu priznale Kosovo uradile plodom?\nJoš početkom godine pojavili su se navodi da se "steže obruč" oko Grčke, a onda su usledili i susreti zvaničnika Prištine i Atine, uz upozorenja iz Beograda da su ti sastanci "čudni".\nKada je šef diplomatije Grčke Nikos Dendijas početkom juna otputovao u Prištinu, postalo je jasno i zašto - obelodanjeno je da će nivo saradnje sa Atinom biti podignut na viši nivo, a da će prištinska kancelarija, "od obične kancelarije za ekonomska pitanja, sada prerasti u kancelariju takozvanog interesa sa pristupom drugim oblastima, uključujući politiku".\nGRČKI ŠEF DIPLOMATIJE U PRIŠTINI Dendijas poručio da se podrška nastavlja, kosovska ministarka da se DIŽE NIVO ODNOSA\nSa druge strane, Grčka godinama unazad u Prištini ima Kancelariju za vezu, koja je recimo krajem oktobra pojedinim karatistima sa Kosova, koji su se uputili na Kipar na takmičenje, zabranila ulaz u Grčku jer nisu imali šengen vize.\nPrištinskim vlastima sve ovo, međutim, nije bilo dovoljno, pa je tamošnji premijer Aljbin Kurti od kolege iz Atine Kirijakosa Micotakisa samo mesec dana kasnije tražio i priznanje, ali takvog odgovora do danas nije bilo.\nTaman se prašina slegla, a Grčka jasno rekla da kosovsku nezavisnost ne priznaje, pojavili su se navodi da Madrid sprema novu stranicu u spoljnoj politici prema Kosovu. Tamošnji "Objektiv" tvrdio je, pozivajući se na neimenovane diplomatske izvore, da bi u početku u Prištini mogla da se otvori španska privredna ili kulturna kancelarija, kao što je to bio slučaj u vreme Frankovog režima sa SSSR i drugim komunističkim državama.\nFoto: I. Kešanski / RAS Srbija\nKosovski mediji naširoko su preneli tu vest, ističući u prvi plan da vlada premijera Pedra Sančeza "priprema istorijski zaokret" u stavu prema Kosovu, za koju smatraju da bi podrazumevala "de fakto" priznanje nezavisnosti.\nDržavni sekretar za Evropsku uniju Huan Gonzales-Barba u petak je na skupu o proširenju EU na Balkan, u Kraljevskom institutu Elkano, rekao da Španija neće diplomatski priznati Kosovo sve dok ne bude bilateralnog sporazuma između Prištine i Beograda, ali je po prvi put "otvorio vrata" za neki gest prema prištinskim vlastima.\nNa pitanje o odnosima i priznavanju Kosova od strane vlade u Madridu, Gonzales-Barba, treći čovek španske diplomatije je istakao potrebu da se postigne sporazum između Prištine i Beograda "o glavnim suštinskim pitanjima".\nPritisci i prečica do rešenja\nOd 27 zemalja Evropske unije, koja uz zakulisnu pomoć SAD, vodi dijalog Beograda i Prištine pet njih nije priznalo nezavisno Kosovo - Grčka, Španija, Kipar, Rumunija i Slovačka.\nNejedinstven stav EU otežava poziciju Brisela u pregovorima, a dolaskom Džoa Bajdena na vlast u Americi bili su sve glasniji navodi da bi mogli da uslede pritisci na te zemlje, i da je to "prečica" kojom bi mogao da bude raspetljan kosovski čvor.\nUz to, valja primetiti da je specijalni predstavnik EU Miroslav Čajčak nedavno boravio posetu Vatikanu, razgovarao o dijalogu i Zapadnom Balkanu. Ni Grčka, ni Španija, ni Vatikan nisu priznali Kosovo, da li se nešto dešava?\nSuzana Grubješić iz Centra za spoljnu politiku za "Blic" podseća da je Španija već nekoliko puta demantovala vest koja se sporadično pojavljivala u kosovskim medijima da planira otvaranje kancelarije za vezu u Prištini.\n- Čak ako bi se to i desilo u narednom periodu, to sigurno ne bi značilo priznanje Kosova jer i neke druge evropske države koje takođe imaju slične kancelarije u Prištini, odbijaju da priznaju nezavisnost Kosova jer je smatraju jednostranom i protivnom međunarodnom pravu - ocenjuje ona.\nMadrid za to ima, dodaje Grubješić, ima i vrlo jak razlog.\n- U slučaju Španije, nezavisnost Kosova bi mogla da posluži kao scenario za Kataloniju i to je osnovni razlog zbog koga se Španija dosledno pridržava odluke o nepriznavanju i pružanja podrške dijalogu Beograda i Prištine - ističe Grubješić.\nIpak, za razliku od nje Aleksandar Popov iz Centra za rehionaluzam kaže za "Blic" da gledamo kako izgleda kada Amerika umeša prste u rešavanje nekog problema.\n- Dolaskom Bajdena na vlast promenila se politika, Tramp nam je možda gledao kroz prste ali to sada nije slučaj. Ona ne primenjuje meku moć koju primenjuje EU, a koja se nije promenila od vremena Federike Mogerini. Dolaskom Lajčaka te "čajanke utroje" su se nastavile, ali Amerika ne praktikuje diplomatiju u rukavicama, već sistem zavrtanja ruke - ističe Popov.\nSvaka od tih pet zemalja EU ima unutrašnje razloga da ne prizna Kosovo, napominje Popov, ali kad se suoče sa ekonomskim i političkim pritiscima onda se sve gleda drugim očima.\n- Sva je prilika da se ide ka se stepenastim koracima, od ekonomske, preko političke kancelarije do ambasade - priča Popov.\nLajčak u Vatikanu\nSlučajno ili ne, desilo se da je specijalni izaslanik EU za dijalog Beograda i Prištine Miroslav Lajčak prošle nedelje posetio Rim i Vatikan, državu u Italiji koja takođe nije priznala kosovsku nezavisnost.\nKako je objavio na svom Tviter nalogu, u Rimu se sreo i sa italijanskim šefom diplomatije, ali i sa nadbiskupom Polom Galagerom, sekretarom sekretar Svete stolice za odnose sa državama (pandan ministru spoljnih poslova).


Ko koliko dobija - policiji više, socijali manje - Televizija Kopernikus TV K::CN\nKo koliko dobija – policiji više, socijali manje\n12/09/2017 | Srbija\nZaposleni u javnom sektoru mogu da očekuju da će im od 1. januara sledeće godine plate biti veće u proseku za oko pet odsto.\nТо piše Blic, pozivajući se na izvore bliske Međunarodnom monetarnom fondu. Sagovornik lista napominje da je još rano da se iznosi konačna računica, ali da je najrealnije da će plate vojske, policije, lekara i prosvetnih radnika imati najveći rast, od šest ili sedam odsto.\n„Tačan iznos plata i penzija i njihovo povećanje u 2018. biće poznati kada MMF dođe u poslednju reviziju aranžmana sa Srbijom, a to je 26. oktobra. Sada slede tehnički razgovori sa MMF u kojima se pretresa stanje u budžetu i prave planovi za sledeću godinu“, naveo je izvor.\nI prema nedavnoj proceni šefa Kancelarije MMF-a u Beogradu Sebastijana Sose, biće prostora za povećanje plata i penzija. Sosa, medjutim, nije mogao da prognozira za koliko procenata.\n„Povećanje plata u javnom sektoru i penzija koje je najavila Vlada Srbije biće razmatrano u okviru predstojećih razgovora o budžetu za 2018. godinu izmedju tehničke misije Medjunarodnog monetarnog fonda i srpskih zvaničnika“, rekao prošle nedelje Sosa.


Sa ovog mesta motre na najveće svetske krijumčare\nFoto: Ana Bellotti / RAS Srbija\nVojni aerodrom "Pratika di Mare" nalazi se nedaleko od Rima, najveći je u Italiji i jedan od najznačajnijih u Evropi.\nIz ove aeronautičke baze Italijani motre na čitavo Sredozemlje, odavde se organizuju akcije hapšenja krijumčara droge, dramatične racije na sumnjivim brodovima, ali i akcije spasavanja migranata na Mediteranu.\nItalijan širokog osmeha po imenu Fabricio, inspektor čuvene italijanske policije "Gvardija di financa", i naš domaćin u vojnoj bazi na obali Tirenskog mora u kojoj se nalazi jedna od komandi ove institucije, izvinjavao se dok su nam na ulazu gotovo trideset minuta proveravali dokumenta.\n- Znam, treba da vode računa, ali mnogo je... Vreme je za kafu - nestrpljivo je govorio dok nam je njegov kolega vraćao pasoše, nakon čega smo ušli na vojni aerodrom, izgrađen 1937. godine, poznat i po tome što je sa njega Musolini bežao sa Apeninskog poluostrva nakon što su se saveznici iskrcali na Siciliju.\nBaš u trenucima ispijanja kafe dobrodošlice sa Fabriciom i ostalim zaposlenima u vojnoj bazi, trajala je akcija hapšenja krijumčara na moru u blizini kalabrijske obale kao i zaplena 385 kilograma kokaina. Plen vredan 77 miliona evra presreli su upravo operativci ovog ogranka italijanske policije, a kojom strategijom su se koristili objasnio nam je pukovnik Paolo Emilio Rekja, pod čijom komandom se nalazi ova aeronautička baza.\nSa ovog aerodroma i Musolini je pobegao pred saveznicima\n- Locirali smo brod negde kod Gibraltara, neposredno nakon što je uplovio u Sredozemlje, i to baš iz ovih prostorija ovde. Plovio je pod brazilskom zastavom, a operativni podaci koje prikupljamo u saradnji sa drugim evropskim i svetskim bezbednosnim službama ukazivali su na to da je u pitanju sumnjivo plovilo... Mogli smo da ga presretnemo bilo gde na Mediteranu, imamo pravo na to - počeo je priču pukovnik Rekja.\nPista: Helikopteri spremni za brza dejstva\nObjasnio nam je i zbog čega brod krcat kokainom nisu zaustavili odmah.\n- Hteli smo da vidimo kome nosi pošiljku. Zbog toga smo ga pratili sve do italijanske obale. Osujetili smo ih i uhapsili devet članova posade - ispričao nam je Rekja.\nBrazilski brod pun kokaina samo je jedan od sumnjivih koji "Gvardija di financa" svakodnevno presreće na Mediteranu. Kako je objasnio Rekja, prema međunarodnim konvencijama imaju pravo da prekontrolišu svaki brod za koji smatraju da je potrebno.\nAli nisu samo akcije protiv krijumčara droge ono što svakodnevno zaokuplja operativce "Finance". Od početka 2016. godine pripadnici ove policije spasli su na stotine migranata koji brodovima pokušavaju da se domognu evropske obale, ali su, nažalost, svedočili i stravičnim prizorima.\n- Najmučniji su prizori udavljene dece. To niko ne može da zaboravi. Iako smo ih na stotine izvukli iz mora, samo pogled na jednog preminulog mališana dovoljan je da se čovek mesecima, godinama oseća beznadežno - tužno je na kraju rekao pukovnik Rekja.\nPukovnik Paolo Rekja\nKo je "Gvardija di financa"\n"Gvardija di financa" je italijanska specijalna policija koja je pod nadzorom Ministarstva finansija, a njeni pripadnici su takođe deo italijanske vojske. U njenu nadležnost spada obračunavanje sa krijumčarenjem i finansijskim zločinima, a jedan od njenih prioriteta je borba protiv droge.\nPratika di Mare\nGvardija di financa\nSaudijska Arabija želi da izbegne rat u regionu, ali je spremna da odgovori "svom snagom i odlučnošću" nakon prošlonedeljnih napada na saudijske tankere i naftna postrojenja, izjavio je danas saudijski ministar spoljnih poslova Adel al Džubeir.


source.ba | "Izdvajamo 500.000 KM za pomoć penzionerima, porodiljama i ugroženim. Privrednicima umanjujemo zakupnine za 50 posto"\n“Moramo biti svjesni situacije i u kojoj mjeri ovo pogađa našu općinu i naše građane. Naša je obaveza da u ovoj situaciji preuzmemo dio tereta na sebe i kao lokalna zajednica pomognemo najugroženijim, olakšamo poslovanje privednim subjektima i spriječimo otpuštanje radnika,” ovim riječima Hadžibajrić je otvorio današnju vanrednu sjednicu.\nOpćinski štab civilne zaštite potom je razmatrao prijedloge o tome kako pomoći najugroženijim kategorijama stanovništva, a to su penzioneri, porodilje i socijalno ugroženi. Istovremeno, razmatrano je i kako omogućiti privrednicima u Starom Gradu da što lakše posluju i nose se sa posljedicama ekonomske krize zbog korona virusa. Istaknuto je da je općina Stari Grad lokalna zajednica koja najvećim dijelom živi od turizma, te da će posljedice zbog problema koje u turizmu izaziva korona virus biti velike. Iz tog razloga, Opštinski štab civilne zaštite Stari Grad jednoglasno je prihvatio prijedloge općinskog načelnika i komandanta štaba da se izdvoje sredstva u iznosu od 500.000 KM za pomoć ugroženim kategorijama.\n“Služba za boračko-invalidsku i socijalnu zaštitu, na osnovu svoje evidencije sačinit će spiskove najugroženijih kategorija stanovništva: penzionera, porodilja, boraca i drugih socijalno ugroženih te će im biti podijeljene jednokratne novčane naknade u cilju nabavke dezinfikacionih sredstava, lijekova i hrane. Ovaj zaključak stupa na snagu sa danom donošenja, te će nadležna služba odmah poduzeti potrebne aktivnosti u cilju podjele sredstava,”kazao je Hadžibajrić.\n“Kako bi se podržao rad privrednih subjekata i spriječilo otpuštanje radnika, Općina Stari Grad Sarajevo, počevši od danas, umanjuje cijenu zakupa za poslovne prostore, javne površine i reklame za 50%, izuzev bankarskog sektora za koji se procjenjuje da i dalje jednako posluju. Ova odluka bit će na snazi do 30.aprila, 2020. godine nakon čega će se ponovo razmatrati situacija i donijeti odluka u skaldu sa stanjem na terenu,” poručio je Hadžibajrić.\nTakođer, Općina Stari Grad od danas ograničava rad svih ugostiteljskih objekata u Starom Gradu do 22,00 sata, a policijski službenici Prve PU- PS Stari Grad bit će zaduženi za kontrolu stanja na terenu, izricanje opomena i kazni za one koji se ne budu pridržavali. Istovremeno, Općina apeluje na građane, posebno na roditelje čija djeca su oslobođena redovne nastave da se ponašaju odgovorno i u skladu sa datim preporukama u smislu okupljanja na javnim mjestima, pa i ugostiteljskim objektima.\nSlužba za opće i inspekcijske poslove Općine Stari Grad će redovno vršiti kontrole javnih površina i kontrolisati pridržavanje mjera i preporuka. Istovremeno, u cilju olakšavanja poslovanja privrednim subjektima kojima su izrečeni prekršajni nalozi od strane općinske inspekcije pred nadležnim sudovima, Općina će tražiti svođenje novčanih kazni na najmanju moguću mjeru.\nSve ove mjere poduzimaju se u cilju prevazilaženja nastale situacije, pomoći ugroženim kategorijama i privrednim subjektima. Istovremeno, pozivaju se građani da se pridržavaju svih propisanih mjera i aktivnosti u cilju suzbijanja širenja korona virusa, te da se ne stvara panika među stanovništvom s obzirom da se poduzimaju sve neophodne mjere, navodi se u saopćenju.\nTagovi: Ibrahim HadzibajricKoronavirus


IT sektor ne prepoznaje veštine mladih stručnjaka koji traže karijeru u oblasti sajber zaštite IT sektor ne prepoznaje veštine mladih stručnjaka koji traže karijeru u oblasti sajber zaštite – Personal magazin\nIT sektor ne prepoznaje veštine mladih stručnjaka koji traže karijeru u oblasti sajber zaštite\nNovo istraživanje kompanije Kaspersky Lab ukazuje na činjenicu da je sektor IT bezbednosti prevideo čitavu generaciju sajber „branioca”, pri čemu se iskustvo i stručnosti uzimaju kao neke od ključnih karakteristika…\nNovo istraživanje kompanije Kaspersky Lab ukazuje na činjenicu da je sektor IT bezbednosti prevideo čitavu generaciju sajber „branioca”, pri čemu se iskustvo i stručnosti uzimaju kao neke od ključnih karakteristika pri donošenju odluke o zapošljavanju, dok se entuzijazam, znanje i ljudske osobine stavljaju u drugi plan. Ovakav pristup stvara kulturu koja zanemaruje talentovane mlade generacije, i dodatno produbljuje krizu koja se odnosi na nedostatak stručnih kadrova u oblasti IT bezbednosti.\nIstraživanje koje je obuhvatilo 12 000 korisnika i IT profesionalaca širom SAD-a i Evrope ukazalo je na činjenicu da trećina IT profesionalaca (30 odsto) smatra da je dokazano iskustvo u tom polju najbitnija karakteristika koju kandidat za posao u oblasti IT bezbednosti može da poseduje, dok se na drugom mestu nalazi poznavanje IT sistema (24 odsto). Međutim, istraživanje kompanije Kaspersky Lab ukazalo je na činjenicu da diplomci i studenti koji su napustili fakultet nadoknađuju nedostatak iskustva svojim ličnim osobinama koje su idealne za karijeru u oblasti sajber bezbednosti.\nIstraživanje je pokazalo da IT stručnjaci kao najvažnije karakteristike za rad u sektoru IT bezbednosti smatraju invetivno i kreativno razmišljanje (outside of the box) (44 odsto), rad van uobičajenog okruženja (39 odsto) i formalnih struktura (38 odsto). Trećina (35 odsto) se takođe slaže da je važno da zaposlene krasi entuzijazam i želja za istraživanjem celokupnog sajber sveta.\nVelika većina IT profesionalaca smatra da mladi ljudi poseduju ove osobine. Tri četvrtine ispitanika (76 odsto) izjavilo je da mogu da razmišljaju inventivno, 72 odsto ispitanika izjavilo je da mogu da rade van uobičajenog okruženja, dok je 80 odsto njih izjavilo da bi mogli da rade van formalnih struktura. Takođe, 81 odsto ispitanika smatra da su znatiželjni i da žele da znaju kako funcioniše sajber svet.\n„IT sektoru je potrebno „buđenje“, tj. neophodno je da stručnjaci shvate da postoji sve veći jaz između njihovih očekivanja od mladih generacija i njihovog konkretnog znanja i iskustva“, izjavio je Dragan Martinovič, generalni direktor kompanije Kaspersky Lab za Istočnu Evropu.“Ove godine slavimo 20 godina postojanja kompanije. U protekle dve decenije, industrija sajber bezbednosti je znatno sazrela, ali je u nekim drugim aspektima napravljen veoma mali napredak.\n„Zanemarujući mlade stručnjake industrija ne uspeva da iskoristiti vredan resurs. Kao što naše istraživanje pokazuje, to je paradoksalno jer se upravo smatra da mladi ljudi poseduju karakteristike koje industrija prepoznaje kao važne. Vreme je da se preduzmu konkretni koraci kada je u pitanju postavljanje ograničenja za zapošljavanje u oblasti IT bezbednosti, pre nego što bude prekasno. “\nIako mladi ljudi možda imaju karakteristike koje su neophodne za borbu protiv sajber kriminala, inertnost IT bezbednsne industrije stvara brojne propuštene prilike. Čak 71 odsto ispitanika nije upoznato sa činjenicom da mogu da se školuju u oblasti sajber zaštite, dok 73 odsto njih nikada nije ni razmatralo karijeru u ovoj oblasti. Skoro polovina mladih ljudi (47 odsto) ima malo ili nimalo znanja o tome šta sajber bezbednosni stručnjak radi.\n„Činjenica da bezbednosna industrija ne može da zainteresuje mlade generacije za karijeru u ovoj oblasti mogla bi imati dalekosežne posledice. Imamo ograničen izvor talenata, i umesto da se fokusiramo na stvaranje novih talentovanih generacija, mi maksimalno iskorišćavamo ove talente koje imamo. Zato je kombinacija mladosti i iskustva potrebna da se premosti jaz. S obzirom na to da se obim i stepen sajber napada menjaju iz dana u dan, za pobedu u ovom „ratu“ je neophodan zajednički pristup i timove talentovanih stručnjaka. Naša globalna istraživanja i globalni tim za istraživanje i analizu (GReAT) predstavljaju dokaz da da ljudi koji su došli iz različitih sredina, i koji su različitih uzrasta, mogu da postanu ozbiljna karika u borbi protiv sajber kriminala”, zaključio je Dragan Martinovič, generalni direktor kompanije Kaspersky Lab za Istočnu Evropu.\nIT sektor ne prepoznaje veštine mladih stručnjaka koji traže karijeru u oblasti sajber zaštite was last modified: March 16th, 2017 by Redakcija\nLOGO učesnik godišnje Huawei konvencije – GEPC 2017


Sastanak ministara Pašalića i Nedimovića | Agroportal.ba\nNa marginama 11. Sjednice Vlada Republike Srbije i Republike Srpske, u Istočnom Sarajevu održan je sastanak ministara poljoprivrede, šumarstva i vodoprivrede, Borisa Pašalića i Branislava Nedimovića.\nFoto: Nedimović i Pašalić\nOba ministra su konstatovala da su i pored otežanih uslova saradnje usljed pojave pandemije virusa COVID 19, između dvije sjednice vlada realizovane brojne aktivnosti na realizaciji Protokola i Sporazuma o saradnji između dva ministarstva, kao i aktivnosti definisane Zapisnikom sa Desete zajedničke sednice Vlade Republike Srbije i Vlade Republike Srpske.\nMinistri su takođe konstatovali da većina dogovorenih aktivnosti i dalje ostaje prioritetna. A naročito aktivnosti u oblasti protivgradne zaštite u regionu Podrinja. Te jačanja kapaciteta sjemenske proizvodnje u Republici Srpskoj. Saradnje između Uprave za agrarna plaćanje Republike Srbije i Agencije za agrarna plaćanja Republike Srpske. Te unapređenja poljoprivrednog zadrugarstva Republike Srpske, kao i daljeg jačanja i razvoja saradnje u oblasti organske proizvodnje.\nPročitajte još... Moguće investicije za integrisani razvoj koridora rijeka Save i Drine\nU oblasti veterinarstva dogovorena je saradnja na implementaciji mjera fleksibilnosti u objektima malog kapaciteta i tradicionalnoj proizvodnji. Kao i zajednička izrada Planova hitnih mjera i razmjene iskustava sa terena kod pojave zaraznih bolesti.\nU oblasti vodoprivrede dogovoren je nastavak saradnje na provođenju projekta „Program za integrisani razvoj koridora reke Save i Drine“. Koji se finansira iz sredstava Svjetske banke, te nastavak saradnje između hidrometeoroloških zavoda Republike Srbije i Republike Srpske.\nU oblasti šumarstva razgovarano je o unapređenju saradnje u oblasti prerade drveta. Kao i unapređenja proizvodnje sadnog materijala brzorastućih vrsta šumskog drveta i podizanja plantaža u inundacionim zonama Republike Srpske kroz saradnju sa JPŠ „Šume Republike Srpske“, a.d. Sokolac, JU Vode Srpske i Instituta za nizijsko šumarstvo iz Novog Sada.\nMinistri su dogovorili i priznavanje nacionalne oznake Srbije za organsku proizvodnju i organske proizvode Republike Srpske. Kao punovažne oznake na tržištima Srbije i Srpske.\nBoris Pašalić Branislav Nedimović Ministarstvo Poljoprivrede RS Ministarstvo poljoprivrede Srbije Organska proizvodnja Srbija


Jeftini letovi iz Alikantea - Avio karte Alikante - eSky.rs\nPretražite letove iz Alikantea\nProverite najbolje prilike za letove iz Alikantea\n✔ Postoje li posebne ponude za letove iz Alikantea na eSky.rs?\n✔ Mogu li se pobrinuti za osiguranje prilikom rezervacije leta iz Alikantea?\n✔ Ako rezervišem let iz Alikantea, mogu li da rezervišem ujedno i smeštaj?\n✔ Koje avio-kompanije nude letove iz Alikantea?\nBudite sigurni, da na eSky.rs ponuda letova iz Alikantea uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Alikantea\nJeftini letovi do Španije Jeftini letovi iz Španije Jeftini letovi za Ibicu Jeftini letovi sa Ibice Jeftini letovi za Kataniju Jeftini letovi iz Katanije\nJeftini letovi do Ekvatorijalne Gvineje Jeftini letovi iz Ekvatorijalne Gvineje Jeftini letovi do Taif Airport Jeftini letovi od Taif Airport


15. maja 2022. 1 min read\nJoš tri osobe su preminule u centralnoj Srbiji od COVIDA-19, a od 4.398 testiranih uzoraka registrovano je 239 novih slučajeva zaraze korona virusom, saopšteno je na sajtu Ministarstva zdravlja covid19.rs.\nU bolnicama se nalazi 279, a na respiratorima još 12 pacijenata. Od početka epidemije, u Srbiji je testirano 9.596.815 uzoraka, registrovano je 2.012.836 osoba inficiranih korona virusom, od kojih je od COVIDA-19 preminulo 16.049.\nNema preminulih od COVIDA-19 u albanskim sredinama na Kosovu u poslednja 24 časa, a od 593 testirana uzorka registrovano je još 16 osoba inficiranih korona virusom, dok je 27 pacijenata izlečeno, saopšteno je iz Ministarstva zdravlja Kosova.\nOd početka epidemije, na Kosovu u albanskim sredinama, preminulo je 3.138 osoba, dok je trenutno 328 aktivnih slučajeva zaraze.\nPrevious Dve nagrade na Međunarodnom pijanističkom takmičenju u Novom Sadu za učenike muzičke škole “Stevan Mokranjac”\nNext Otvoren link za prijavu mladih za drugi krug pomoći od 100 evra


Ðurić: Uvećaćemo srpski kokus u Kongresu, koji će nas podržavati kao što Engel podržava Albance - Kosovo Online\n11. Januar 2021. • 20:49\nÐurić je rekao da su odnosi Srbije sa SAD, pa i dešavanja u toj zemlji, među ključnim prioritetima naše državne i nacionalne politike kao što su očuvanje stabilnosti u zemlji i ekonomski razvoj.\nKako je rekao, naša ambasada u Vašingtonu nastoji da “pruži ruke” prema administraciji Džozefa Bajdena i da ostvari što više kontakata.\n“Iako sam ovde samo tri nedelje, imao sam razgovore sa predstavnicima Stejt departmenta, Ministarstva odbrane, Kongresa... U narednim nedeljama intenzivno ćemo raditi na tome da što više kongresmena i senatora učlanimo u srpski kokus, jer nama trebaju oni koji će nas podržavati kao što Albance podržava Eliot Engel”, naveo je Ðurić.\nUpitan o Vašingtonskom sporazumu i sumnjama da bi taj dogovor mogao da bude doveden u pitanje nakon dolaska nove administracije, Ðurić je rekao da će imenovanja novih zvaničnika, pa i onih koji će se baviti našim regionom, potrajati mesecima, ali da je naša ambasada već sada u kontaktu sa kandidatima za pojedine funkcije važne za naš region.\n“Ko god da bude na tim pozicijama, uveren sam da će se držati onoga što je dogovoreno u prethodnom periodu. Mi u Srbiji imamo na šta da se pozivamo i za šta da se borimo kada je reč o Vašingtonskom sporazumu”, istakao je Ðurić.\nPodsetio je da je tim sporazumom predviđeno da SPC i srpski manastiri i crkve na Kosovu budu zakonski zaštićeni i da se u punoj meri primenjuju sve odluke sudova u vezi sa imovinom SPC.\nTakođe, ukazao je Ðurić, sporazum predviđa da do septembra ove godine traje moratorijum na pokušaje Prištine da pristupi međunarodnim organizacijama.\n“Sa predstavnicima nove američke administarcije razgovaraćemo o tome na koji način ćemo se nakon tog perioda baviti tim pitanjem”, naveo je Ðurić.\nDodao je da veruje da će i američka korporacija DFC, koja je otvorila kancelariju u Beogradu, imati pune ruke posla bez obzira na političke promene u Vašingtonu i naglasio da je namera Srbije da animira što više američkih kompanija da ulažu u Srbiju jer bi, kako je ocenio, to doprinelo našoj borbi za političku poziciju u SAD.\n“Od naše ambasade doći će mnogo inicijativa za unapređenje odnosa Srbije i SAD kako bismo osnažili Srbiju”, naveo je Ðurić.\nKao važan aspekt delovanja srpske ambasade u SAD istakao je kontakte i povezivanje naše dijaspore u toj zemlji.\n“Naša dijaspora je ideološki, politički i u ekonomskom smislu raznolika, radićemo na tome da sve kontakte i uticaj koji imaju naši ljudi u SAD usmerimo ka onome što je interes Srbije”, poručio je Ðurić.\nMarko Đurić Sjedinjene Američke Države srpski kokus\nDok ima zla nepravde nikad nece biti resenje treba prvo da se svo zlo skloni teroristi ubice i treba biti zso bez toga nema normalizacije odnosa tih naroda tamo !!!!!\nMozete uvecavati i kokus u kongresu koji ce podrzavati srbe zasto to nebi i srbi !!!!!\nBivši ambasador Delavi: Haos u Kongresu SAD podseća na kosovski parlament 2015.


Epidemije gripe ne jenjava: Povećan broj obolelih, najugroženija deca\nKurir\t17.01.2017 00:43\nU prvoj nedelji januara oboljenja slična gripu registrovana su kod 26.275 ljudi u Srbiji, što je više nego u istom periodu prošle godine, a registrovan je i visok intenzitet virusa gripa, saopštio je Institut za javno zdravlje Srbije "Dr Milan Jovanović - Batut".\nOd početka sezone gripa u Vojvodini je prijavljeno pet smrtnih slučajeva, koji se mogu dovesti u vezu sa oboljevanjem od gripa, navedeno je na sajtu Batuta.\nUmrli su bili hronični bolesnici, a prethodno nisu vakcinisani protiv gripa, dok je kod jednog umrlog nepoznato da li je primio vakcinu.\nInače, u ovom trenutku prisutna su dva tipa virusa influence: A(H3) i tip B, a do sada potvrđeni slučajevi gripa su sa teritorije Beograda, Južnobačkog, Raškog, Jablaničkog, Pčinjskog, Mačvanskog, Srednjebanatskog, Severnobačkog, Severnobanatskog.\nTakođe, virus je potvrđen u Južnobanatskom, Braničevskom, Podunavskom, Sremskom okrugu, Pomoravskom, Kolubarskom, Zlatiborskom, Zaječarskom, Pirotskom, Šumadijskom i Nišavskom okrugu.\nU prvoj nedelji januara registvovano je više slucajeva akutnih respiratornih infekcija, a najviše obolelih je među decom do četiri godine.


U FBiH ponovo poskupljuje gorivo | B1 TV\n“Prema obavještenjima o promjeni cijena i marži (OPC obrasci), koje su benzinske pumpe dostavile Federalnom ministarstvu trgovine raspon maloprodajnih cijena naftnih derivata na dan 8. juni 2021. godine u FBiH je sljedeći. Premium bezolovni benzin 95, iznosi od 1,76 do 2,21 KM po litri, dizel od 1,66 do 2,16 KM po litri“, pojasnili su.\n“Napominjemo da sve informacije o cijenama naftnih derivata građani mogu saznati putem mobilne aplikacije Federalnog ministarstva trgovine FMT FBIH oil info, u kojoj su cijene poredane od najnižih do najviših. Za Android uređaje mobilna aplikacija je dostupna na platformi Google Play Store i za Apple mobilne uređaje iPHONE i iPAD na App Store servisu. Također, aplikacija se može preuzeti i putem linka ili skeniranjem QR koda koji su postavljeni na web stranici Federalnog ministarstva trgovine “, naglasili su.\nPrethodni članakUtvrđena upisna politika na JU Univerzitet u Tuzli\nNaredni članakRatko Mladić ostatak života će provesti u zatvoru: Kriv za najteže ratne zločine počinjene u BiH


Deblokada iračkog duga kompanijama iz FBiH? – Radio Vitez\nDeblokada iračkog duga kompanijama iz FBiH?\n24. ožujka 2010. 12:08 24. ožujka 2010.\nTrgovinski sud u Beogradu izdao je privremenu mjeru kojom se nalaže da s računa “Jugoimport SDPR-a” iz Beograda na račune tog suda budu prebačena 53 milijuna dolara naplaćenih prijeratnih dugova od Iraka, koji bi trebali pripasti FBiH.\nIako se jučer očekivalo da će novac leći na račune beogradskog suda, čime bi bio bliži i BiH, ne znamo je li se to zaista i desilo, ali bi se više informacija o svemu navodno trebalo znati danas. Predstavnici FBiH čine sve kako bi izvukli desetke milijuna maraka iz ruku Beograda, koji i dalje čini sve da novac ostane u Srbiji. Nakon što sredstva zaista i legnu na račun beogradskog suda, predstavnici Pravobraniteljstva FBiH i Agencije za privatizaciju u FBiH u Beogradu će morati dogovoriti detalje prebacivanje na račune Federacije BiH. Na ovaj način napokon bi trebala biti deblokirana 53 milijuna američkih dolara koje je po zahtjevu srbijanskog “Progresa” Trgovinski sud u Beogradu blokirao još prije dvije godine, zbog dugovanja firmi iz BiH. Parlament FBiH polovicom siječnja ove godine dao je suglasnost da se sklopi sudska nagodba, prema kojoj će “Progresu” biti isplaćeno 15,6 milijuna dolara, koliko toj kompaniji duguju “RMK Inžinjering”, Rudnik i “Željezara” Zenica. Ostatak novca, od oko 40 milijuna KM, trebao bi biti uplaćen federalnim institucijama. Prema odluci Parlamenta FBiH, novac od iračkog duga trebao bi biti usmjeren za uvezivanje staža radnika onih firmi koje su taj novac zaradile u Iraku.\nPrevious ArticleŽvake stvaraju boreNext ArticleTravnik : Šestogodišnjica rada suda


EULEKS prihvata odluku usmerenu protiv ’ilegalnih operatera’\nPortparolka EULEKS-a Irina Gudeljević istakla je da su za tu Misiju prihvatljive akcije Regulatornog tela za telekomunikacije koje su usmerene protiv, kako je rekla, ilegalnih operatera mobilne telefonije.\n’EULEKS uopšte nije uključen u skidanje predajnika. On je prihvatio odluku Regulatornog tela za telekomunikacije protiv ilegalnih operatera mobilne telefonije na Kosovu. Samim tim što je EULEKS prihvatio odluke ovog tela, ne meša se u njegov rad i odluke prihvata ’, kazala je Gudeljevićeva Kontakt plus radiju. Portparolka je dodala da je EULEKS svestan značaja telekomunikacija kao osnovnog vida ljudskih prava i pozdraviće sve preliminarne mere kojima će biti pružena podrška ljudima koji su izgubili pokrivenost signalom mobilne telefonije. Državni sekretar u Ministarstvu za Kosovo i Metohiju Oliver Ivanović izjavio je da predstavnici EULEKS-a poriču umešanost u ovu akciju, ali zabrinjava činjenica da je podržavaju. ’Pitanje u vezi repetitora sam postavio još prošle nedelje. U međuvremenu je bilo mnogo razgovora i na višem nivou i svaki put je EULEKS poricao bilo kakvu umešanost u ovu akciju. Ono što je nedvosmisleno je njihova podrška toj akciji i to je ono što ozbiljno brine’, istakao je Ivanović. ’Nije u pitanju samo tehnika, odnosno uklanjanje operatera, kako oni kažu, njihovo demontiranje, već, rekao bih, da dovodimo u pitanje čitavo stanovništvo koje živi južno od reke Ibar, a na taj način se ozbiljno krše ljudska prava, dovodi se u pitanje zdravlje tih ljudi i mnogo što šta’, dodao je on. Ivanović je poručio da će se problem rešavati političkim sredstvima na znatno višem nivou. Koordinator tehnike Telekoma ’Srbija’ - izvršne jedinice Kosova i Metohija Ilija Ivanović izjavio je da radnici Telekoma dežuraju i čuvaju bazne stanice na severu. ’Radnici Telekoma Srbije obilaze naše objekte radi bezbednosti, jer imamo nekih najava da će da krenu i na sever Kosova ’, rekao je Ivanović. On je ocenio da uopšte ne bi bilo dobro da se na severu Kosova ponovi slična akcija i na taj način omogući presecanje telekomunikacija sa državom Srbijom. ’Moje mišljenje je da u ovom trenutku ne bi trebalo to da se desi, zato što bi se podigle tenzije i može doći do nepredviđenih okolnosti ’, kazao je Ivanović. Telekom je, kako se procenjuje, pretrpeo štetu od oko šest miliona evra. Na pitanje da li je Telekom u stanju da za sedam dana obnovi uništenu opremu i stanje na terenu normalizuje, Ivanović je odgovorio da su radnici Telekoma ’Srbija’ spremni da u najkraćem mogućem roku obnove opremu i baznu stanicu koju su Albanci oštetili prilikom akcije isključenja repetitora. Posle nasilnog isključenja repetitora, oko 100.000 korisnika mobilne i fiksne telefonije na području centralnog Kosova, Kosovskog Pomoravlja i Metohije ostali su bez signala. Signal srpskih operatera sada imaju samo Srbi na severu Kosova i Metohije.


Najbrži Audi na svetu nalazi se u Novom Pazaru - Sandžak Haber - Sandžačke Internet Novine\nNaslovna Mobile Auto Najbrži Audi na svetu nalazi se u Novom Pazaru\nNajbrži Audi na svetu nalazi se u Novom Pazaru\nAuto moto klub Novi Pazar učestvovaće na ovogodišnjem sajmu automobila u Beogradu,koji počinje 17. i traje sve do 23.marta. Oni će na štandu SAKSS-a izložiti svoj automobil marke Audi RS4, koji izabran kao najbolji predstavnik Srbije.\nOno što malo Novopazaraca zna, jeste da se u njihovom gradu nalazi najbrži Audi RS4 na svetu. Karakteristike ovog automobila su zapanjujuće i za nevericu. Ova paklena mašina poseduje motor od 1300 ks a brzinu od 0-100 postiže za neverovatnoh 1.36s.\nVozač ovog automobila Esad Došljak, rekao je u emisiji Screen sport da je ovo veliko priznanje za klub i da su se maksimalno potrudili da pripreme automobili za ovako važan događaj.\nInače, Esad Došljak je proglašen za najboljeg sportistu Novog Pazara u 2015.\nPrethodni tekstVideo: AK Novi Pazar “fabrika” šampiona\nSledeći tekstSDP Priboj predao izbornu listu\nPetronas 15. Marta 2016. At 18:24\nSamo bi trebali da ispravite naslov “Najbrzi Audi RS4” i manje izmene u textu. Jer nije najbrzi Audi na svetu. Ima nekoliko Audi-a koji su bolji na 402metra sa vremenom ispod 8sekundi,kao na primer evropski rekord sa Audi Coupe 2200hp i vreme 7.7s na 402m.Dok je ovaj Audi RS4 najbrzi od ostalih RS4 sa vremenom od 8.3sekunde na 402m.


SARAJEVO, 13. JUNI (ONASA)\nDopunama Zakona o posebnim uvjetima za obavljanje poslova međunarodnog otpremništva u vezi carinjenja robe, koje je Vlada Federacije BiH, sa danas održane sjednice u Tuzli, utvrdila i u formi Prijedloga po hitnom postupku uputila u parlamentarnu proceduru poboljšavaju se uvjeti za kvalitetnije obavljanje nadzora tržišne inspekcije nad radom društava koja se bave ovim poslovima. Dopuna je predložena na inicijativu Federalne uprave za inspekcijske poslove - Federalne tržišne inspekcije, a odnosi se na obavezu osiguranja minimalnih tehničkih uvjeta u pogledu poslovnog prostora u kojem će se obavljati registrirana djelatnost o čemu rješenje izdaje nadležni organ. Do sada je, naime, za početak rada poslova međunarodnog otpremništva u vezi carinjenja robe bila dovoljna registracija na sudu i dobijanje licence, saopšteno je iz Ureda za informiranje Vlade Federacije BiH.\nVlada FBiH dopunila je danas tekst izmjena i dopuna Zakona o preuzimanju prava i obveza osnivača nad ustanovama socijalne zaštite u Federaciji BiH, koji se već nalazi u parlamentarnoj proceduri. Ovo je učinjeno kako bi se u Zakonu našla i Ustanova za vaspitanje i obrazovanje ženske djece i mladeži u Ljubuškom, saopšteno je iz Federalne vlade.\nVlada Federacije BiH je prihvatila Izvještaj Federalnog minisatrstva finansija o izvršenju Proračuna FBiH za prva četiri ovogodišnja mjeseca. Ukupno ostvareni prihodi, primitci i finansiranja u ovom periodu iznose 345 miliona KM i imaju ostvarenje od 24,1 posto u odnosu na proračun za 2007. godinu. U odnosu na isti period prethodne godine, veći su za 89 miliona KM, što je rezultat visoke naplate poreznih prihoda, saopšteno je nakon sjednice Vlade FBiH.


Snabdevanje strujom pogoršano\nGrađani su ogorčeni što se od završetka konflikta 1999. godine redovno suoćavaju sa restrikcijama. Ipak kosovska privreda najviše trpi zbog neuspeha da se normalizuje energetski sektor.\nNastupila je još jedna energetska kriza na Kosovu, ovoga puta letnja. Na snazi su restrikcije jer se, prema rečima zvaničnika Kosovske energetske korporacije, KEK, radi na rehabilitaciji Termocentrala u Obiliću.\nNa ulicama kosovskih gradova se može čuti buka agregata, koji se kao privremeno rešenje koriste kako zimi tako i leti. I dok građani optužuju vlasti što godinama nisu rešile pitanje snabdevanja strujom, vlada Kosova je na sednici u sredu ocenila vanrednim energetsko stanje te je zatražila od nadležnih iz korporacije da preduzmu neophodne mere.\nSefcet Avdiu, direktor proizvodnje u Energetskoj korporaciji kaze da je glavni problem zastarela tehnologija:\n“Termocentrale imaju stare instalacije iz ’70. i ’80. godina prošlog veka, i zato ne možemo da očekujemo sigurnu proizvodnju i konstantnu snagu”, kaze Avdiu ističući da investicija nema več se sredstva koriste za popravke.\nNadležni navode da se tokom leta vrše remonti kako bi se Kosovo pripremilo za zimu. Istovremeno teško je računati na uvoz pošto se i zemlje regiona suoćavaju sa nedostatkom energije. Iako je Energetska korporacija Kosova postigla sporazum sa Energetskom korporacijom Bugarske o uvozu struje, potrebno je da vlada Srbije odluči dali će dozvoliti\nda se preko njene teritorije izvrsi prenos struje namenjene Kosovu.\nIpak nadležni najavljuju poboljšanje stanja, a dok se to ne desi restrikcije će se primenjivati u zavisnsoti od urednosti plaćanja računa. Tako najvernije platiše pet sati imaju struju a zatim je jedan sat nemaju, dok se regioni koji neredovno\nplaćaju račune suoćavaju sa višečasovnim restrikcijama.\nU posleratnom periodu na Kosovu često dolazi do energetskog kolapsa. Zastareli sistemi ispadaju iz proizvodnje jer ne mogu da odgovore na potrebe građana, a posebno je veliki problem neplaćanja računa.


U Vranju promovisana publikacija „Kako je jedna ceduljica srušila MUP - JUGPRESS\nU Vranju promovisana publikacija „Kako je jedna ceduljica srušila MUP\nU Vranju je održana promocija publikacije „Kako je jedna ceduljica srušila MUP“, kao i projekat o vladavini prva u Srbiji, iz koga je publikacija proistekla.\nNa ovaj način je započeta i saradnja između izdavač publikacije Instituta za istraživanje korupcije „Kareja“ sa udruženjem građana „Borino i evropsko Vranje“ (BEV), koje se bavi i antikorupcijskim aktivnostima.\nZa ulične biblioteke BEV-a poklonjen je veći broj primeraka „Ceduljice“, koji su raspoređeni u biblioteke sa imenima Borinih dela.\nDva udruženja, BEV i Kareja, nastaviće saradnju i u narednom periodu.\nAutor publikacije Pančevac Siniša Janković, inače rođeni Vranjanac, zahvaljuje se na saradnji, podršci i gostoprimstvu Medijskom skloništu u Vranju, portalu InfoVranjske, udruženju BEV i Vranjancima.


Utorak, 16 Travanj 2019 08:31\nKonzularni ured Srbije u Drvaru, čije je otvaranje najavljeno za danas, znak je da Srbi u Federaciji BiH nisu zaboravljeni i da jedinu pomoć imaju upravo iz Srbije i Republike Srpske, rekla je Srni načelnica općine Dušica Runić.\n"Konzularni ured Srbije, koji će biti otvoren u Drvaru, predstavlja vezu sa maticom i znak da nismo zaboravljeni", rekla je Runićeva.\n"Otvaranje Konzularnog ureda daje nadu Srbima da će opstati na ovim prostorima. Ovaj ured omogućit će brže rješavanje administrativnih pitanja", ističe Runićeva.\nOna kaže da će Konzularni ured pomoći u rješavanju pitanja državljanstava, kao i administrativno-pravnih, a njegov rad bit će značajan ne samo za stanovnike Drvara, već i okolnih općina.\n"Na osnovu ovog poteza shvaćamo da nismo sami. Netko stoji iza nas i podržava nas. Godinama podršku dobijamo od Republike Srpske, a evo sada i od Srbije. U ime građana Drvara i okolnih općina, ja se ovom prilikom zahvaljujem", rekla je Runićeva.\nKonzularni ured Srbije u Drvaru danas će, u ime Ministarstva vanjskih poslova Srbije, otvoriti generalni tajnik Veljko Odalović, najavljeno je iz Generalnog konzulata Srbije u Mostaru.\nOtvaranje je predviđeno u 13.00 sati u Radničkom domu. (Srna)


Pitanje je trenutka kada ćemo ih svi staviti na sebe - Naši u svetu\nObjavljeno 02/04/20 u 07:00\nFoto: Tanjug/ AP Photo/Fernando Vergara\nU narednim sedmicama, mnoge vlade će, ako već nisu, preporučiti građanima da nose zaštitne maske zbog koronavirusa, piše CNN.\nZa one koji žive u Aziji, ta taktika je usvojena u većem delu tog regiona još od početka krize i čini se da je opravdana jer snižava stopu zaraze i utiče na obuzdavanje epidemije.\nU drugim delovima sveta, ta poruka bi mogla biti zbunjujuća, jer dolazi posle nekoliko sedmica od stručnjaka za javno zdravlje i političara koji su tvrdili da maske ne pomažu i umesto toga navodili ljude da češće peru ruke i drže distancu od drugih.\nKako navodi CNN, čak je američki vojni hirurg Džerom Adams na Tviteru objavio “Stop kupovini maski”.\n“Nisu efikasne u sprečavanju koronavirusa, a ako zdravstveni radnici ne mogu da ih nabave, neće moći da brinu o bolesnicima i to će njih i celu zajednicu uvesti u rizik”, napisao je on, a ta objava je podeljena čak 43.000 puta.\nDirektor Centra za kontrolu i prevenciju bolesti Robert Redfild je na pitanje da li je potrebno nositi maske odgovorio kratko “ne”.\nSamo je pitanje trenutka kada će korišćenje maski biti preporučeno, najverovatnije od Svetske zdravstvene organizacije, navodi CNN.\nStručnjak za mikrobiologiju Univerziteta u Kaliforniji Adrien Burk rekao je da, uprkos tome što se čuje da maske ne štite, ne postoji nijedan jak dokaz koji bi podržao tu tvrdnju.\nBurk je ukazao na sistemsku analizu koja je evidentirala da je tokom epidemije SARS-a 2003. godine korišćenje maski bili od pomoći.\nJedno istraživanje iz Pekinga otkrilo je da “dosledno nošenje maski u javnosti utiče na 70 odsto smanjenja rizika od zaražavanja SARS-om”.\nHongkong kao i druge vlade u Aziji su od starta preporučili nošenje maski u javnosti, bez obzira da li neko ima simptome virusa ili ne.\nIako su mnogi na zapadu govorili o “opsesiji” Azije za zaštitnim maskama, čini se da je ta taktika doprinela zaustavljanju epidemije.\nTajvan, Južna Koreja i kontinentalna Kina, sva mesta sa široko korišćenim maskama, doživeli su veliki uspeh u sprečavanju velikih epidemija ili su tako uspeli da ovladaju njima. Ipak, u Evropi i Severnoj Americi maske se ne koriste ili ih je teško nabaviti.\n“I to ne samo smanjenju slučajeva koronavirusa, beć i u smanjenju virusa gripa”, rekao je on i dodao da je to uticalo i na smanjenje gripa, iako je upravo i sezona te zaraze.\nPočetkom marta, Hongkong je imao samo oko 150 slučajeva koronavirusa, uprkos tome što je bio na prvoj liniji pandemije još od njenog početka i nije uvodio drakonske kontrole stanovništva koje se uvode u drugim zemljama.\n“Na osnovu istraživanja, maske za lice imaju veću verovatnoću da će pomoći, nego odmoći”, kaže Bruk.\n“Čak i ako se radi o maski od platna napravljenoj ručno, ako je pravilno nosite i ne dodirujete, nauka preporučuje da vam ne može odmoći i da će najverovatnije umanjiti izložensot virusu”, naveo je on.\nCentar za kontrolu i prevenciju bolesti preporučila je da maske nose bolesni ljudi ili da pokušaju da zaštite lice kad kijaju i kašlju, ali i da oni koji brinu o bolesnim ljudima takođe bi trebalo da nose masku kada su u istoj sobi.\nIpak, iako je motivacija možda dobra, takav savet bi pomogao u širenju virusa i povećavanju bolesnika koji su već preplavili bolnice.\n“Kako se sve više dokazuje da je korišćenje maski dobro, moramo se zapitati koliko infekcija je moglo da bude izbegnuto u januaru, umesto što je rečeno da maske ne pomažu. Zvaničnici i mediji lobiraju da fabrike povećaju domaću proizvodnju, uče grđane kako da maske naprave kod kuće i od drugih zemalja traže da doniraju višak materijala”, piše CNN.\n“Nedostaje mi dosta toga iz Srbije, prijatelji, burek”! Srbi zarobljeni u…


Han: Najuspešnije firme u Srbiji spremne za tržište EU\nM. K. 10. septembra 2016. 18:41\nNajuspešnije firme iz Srbije pokazale su da mogu biti konkurentne za poslovanje na tržištu Evropske unije, izjavio je danas komesar EU za susedsku politiku i pregovore o proširenju Johanes Han.\nNa panelu „Unapređenje poslovnog okruženja u Srbiji u procesu pristupanja Evropskoj uniji“ koji je održan u Privrednoj komori Srbije, Han je rekao da je to zaključio na osnovu iskustava i razgovora sa predstavnicima najuspešnijih firmi koje posluju u Srbiji.\n„Na osnovu onoga što sam video i čuo, Srbija je, kada je reč o poslovnom sektoru, već dobro pripremljena za pristupanje EU“, poručio je Han.\nGovoreći o mnogim prednostima članstva u Evropskoj uniji, Han je rekao da to uključuje i pristup jedinstvenom tržištu.\nOn je istakao da politika treba da stvori nužan okvir za pospešivanje preduzetništva kako bi se omogućilo poslovnim ljudima da primene svoje ideje, navodeći da političari ne stvaraju radna mesta već to čini privreda.\nEvropski komesar je istakao važnost doživotnog obrazovanja i promenu načina učenja kako se ne bi dešavalo da se ispiti samo polažu, nego da se znanja primene. Prema njegovim rečima da bi se na tržište EU ponudila određena usluga, potrebna je usaglašenost sa evropskim standardima.\nNa panelu su učestvovali i predsednik Privredne komore Srbije Marko Čadež, predstavnici najuspešnijih firmi koje posluju u Srbiji, kao i šef Delegacije EU u Srbiji Majkl Devenport.\nJohanes Hansrpske firmetržište EU